02017R0653 — LT — 01.01.2023 — 006.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B KOMISIJOS DELEGUOTASIS REGLAMENTAS (ES) 2017/653 2017 m. kovo 8 d. kuriuo Europos Parlamento ir Tarybos reglamentas (ES) Nr. 1286/2014 dėl mažmeninių investicinių produktų paketų ir draudimo principu pagrįstų investicinių produktų (MIPP ir DIP) pagrindinės informacijos dokumentų papildomas techniniais reguliavimo standartais, susijusiais su pagrindinės informacijos dokumentų pateikimu, turiniu, peržiūra ir patikslinimu ir reikalavimo pateikti tokius dokumentus įvykdymo sąlygomis (Tekstas svarbus EEE) (OL L 100 2017.4.12, p. 1)

Iš dalies keičiamas:





Pataisytas:









▼B

KOMISIJOS DELEGUOTASIS REGLAMENTAS (ES) 2017/653

2017 m. kovo 8 d.

kuriuo Europos Parlamento ir Tarybos reglamentas (ES) Nr. 1286/2014 dėl mažmeninių investicinių produktų paketų ir draudimo principu pagrįstų investicinių produktų (MIPP ir DIP) pagrindinės informacijos dokumentų papildomas techniniais reguliavimo standartais, susijusiais su pagrindinės informacijos dokumentų pateikimu, turiniu, peržiūra ir patikslinimu ir reikalavimo pateikti tokius dokumentus įvykdymo sąlygomis

(Tekstas svarbus EEE)







I SKYRIUS

PAGRINDINĖS INFORMACIJOS DOKUMENTO TURINYS IR PATEIKIMAS

1 straipsnis

Bendrosios informacijos skirsnis

Pagrindinės informacijos dokumento skirsnyje, susijusiame su MIPP ir DIP teikėjo tapatybe ir kompetentinga institucija, teikiama visa ši informacija:

a) MIPP ir DIP teikėjo priskirtas MIPP ir DIP pavadinimas ir, jeigu yra, MIPP ir DIP tarptautinis vertybinių popierių identifikavimo numeris arba unikalus produkto identifikatorius;

b) MIPP ir DIP teikėjo juridinis pavadinimas;

c) konkretus MIPP ir DIP teikėjo interneto svetainės adresas, kuriuo neprofesionalieji investuotojai gali gauti informaciją, kaip susisiekti su MIPP ir DIP teikėju, ir telefono numeris;

d) už MIPP ir DIP teikėjo ir jo pagrindinės informacijos dokumento priežiūrą atsakingos kompetentingos institucijos pavadinimas;

e) pagrindinės informacijos dokumento parengimo arba paskutinio patikslinimo, jeigu toks dokumentas buvo vėliau patikslintas, data;

▼C5

f) tais atvejais, kai MIPP ir DIP teikėjas priklauso įmonių grupei teisiniais, administraciniais ar rinkodaros tikslais, tos grupės pavadinimas;

g) kai MIPP ir DIP yra kolektyvinio investavimo į perleidžiamus vertybinius popierius subjektas (KIPVPS) arba alternatyvaus investavimo fondas (AIF), aiškiai nurodomi KIPVPS arba AIF identifikavimo duomenys, įskaitant jų akcijų klasę ar investicinį padalinį;

h) informacija apie leidimą (jei taikoma);

i) kai MIPP ir DIP yra KIPVPS arba AIF ir tais atvejais, kai KIPVPS valdo valdymo įmonė, kaip apibrėžta Direktyvos 2009/65/EB 2 straipsnio 1 dalies b punkte, arba kai tai yra investicinė bendrovė, kaip nurodyta tos pačios direktyvos 27 straipsnyje (toliau kartu – KIPVPS valdymo įmonė), kuri tokio KIPVPS atžvilgiu naudojasi teisėmis pagal tos direktyvos 16 straipsnį, arba tais atvejais, kai AIF valdo alternatyvių investicinių fondų valdytojas (toliau – AIFV), kuris tokio AIF atžvilgiu naudojasi teisėmis pagal Europos Parlamento ir Tarybos direktyvos 2011/61/ES ( 1 ) 31, 32 ir 33 straipsnius, įtraukiamas papildomas teiginys dėl šio fakto.

▼B

Pirmoje pastraipoje nurodytame skirsnyje taip pat pateikiamas Reglamento (ES) Nr. 1286/2014 8 straipsnio 3 dalies b punkte nurodytas įspėjimas dėl supratimo, jeigu MIPP ir DIP tenkina vieną iš šių sąlygų:

a) tai yra draudimo principu pagrįstas investicinis produktas, neatitinkantis Europos Parlamento ir Tarybos direktyvos (ES) 2016/97 ( 2 ) 30 straipsnio 3 dalies a punkte nustatytų reikalavimų;

b) tai yra MIPP ir DIP, neatitinkantis Europos Parlamento ir Tarybos direktyvos 2014/65/ES ( 3 ) 25 straipsnio 4 dalies a punkto i–vi papunkčiuose nustatytų reikalavimų.

▼M3

Taikant pirmos pastraipos g punktą, nurodant investicinį padalinį ar akcijų klasę, po padalinio ar akcijų klasės pavadinimo pateikiamas KIPVPS arba AIF pavadinimas. Jeigu KIPVPS, AIF, investicinis padalinys ar akcijų klasė turi identifikavimo numerį, jis yra KIPVPS arba AIF identifikavimo duomenų dalis.

▼B

2 straipsnis

Skirsnis „Koks šis produktas?“

1. Pateikiant informaciją apie MIPP ir DIP rūšį pagrindinės informacijos dokumento skirsnyje „Koks šis produktas?“ apibūdinama jo teisinė forma.

2. Informacija apie MIPP ir DIP tikslus ir priemones tiems tikslams pasiekti pagrindinės informacijos dokumento skirsnyje „Koks šis produktas?“ apibendrinama glaustai, aiškiai ir lengvai suprantamai. Toje informacijoje nurodomi pagrindiniai veiksniai, nuo kurių priklauso grąža, pagrindinis investicinis turtas ar referencinės vertės, taip pat kaip nustatoma grąža ir MIPP ir DIP grąžos sąsaja su pagrindinio investicinio turto grąža ar referencinėmis vertėmis. Ta informacija parodo rekomenduojamo laikymo laikotarpio ir MIPP ir DIP rizikos ir grąžos pobūdžio santykį.

Jeigu pirmoje pastraipoje nurodytas turto kiekis ar referencinės vertės yra tokios, kad pagrindinės informacijos dokumente negalima konkrečiai visų jų nurodyti, nurodomi tik rinkos segmentai arba priemonių rūšys, susiję su pagrindiniu investiciniu turtu ar referencinėmis vertėmis.

▼M3

2a. Kai MIPP ir DIP yra KIPVPS arba AIF, pagrindinės informacijos dokumento skirsnio „Koks šis produktas?“ informacija turi apimti tas esmines KIPVPS arba AIF ypatybes, apie kurias turi būti informuojamas neprofesionalusis investuotojas, net jei šios ypatybės nėra KIPVPS prospekte aprašytų tikslų ir investicijų politikos dalis, kaip nurodyta Direktyvos 2009/65/EB 68 straipsnyje, arba AIF investavimo strategijos ir tikslų aprašymo dalis, kaip nurodyta Direktyvos 2011/61/ES 23 straipsnio 1 dalies a punkte, įskaitant: a) pagrindines finansinių priemonių, kurios yra tinkamos būti investicijų objektu, kategorijas; b) galimybę, kad neprofesionalusis investuotojas gali pareikalauti išpirkti KIPVPS arba AIF investicinius vienetus, papildant tą teiginį informacija apie prekybos investiciniais vienetais dažnumą arba, kai taikoma, teiginiu, kad nėra galimybės išpirkti investicinius vienetus pagal pareikalavimą; c) informaciją apie tai, ar KIPVPS arba AIF turi konkretų tikslą, susijusį su pramonės, geografiniais ar kitais rinkos sektoriais arba konkrečiomis turto klasėmis; d) informaciją apie tai, ar KIPVPS arba AIF suteikia galimybę savo nuožiūra rinktis konkrečias investicijas ir ar laikantis šio požiūrio tiesiogiai ar netiesiogiai naudojamas lyginamasis indeksas ir, jei taip, koks; e) informaciją apie tai, ar dividendų pajamos paskirstomos ar reinvestuojamos. Taikant pirmos pastraipos d punktą, kai netiesiogiai naudojamas lyginamasis indeksas, nurodoma, kiek laisvės suteikiama šio lyginamojo indekso atžvilgiu, o kai KIPVPS arba AIF turi tikslą sekti indeksą, tai taip pat nurodoma.

2b. 2a dalyje nurodytame sąraše pateikiama ši informacija (jeigu ji aktuali): a) jei KIPVPS arba AIF investuoja į skolos vertybinius popierius, nurodoma, ar tokius skolos vertybinius popierius išleido bendrovės, Vyriausybės ar kiti subjektai, ir, jei taikoma, bet kokie mažiausio reitingo reikalavimai; b) jei KIPVPS arba AIF yra struktūrizuotas investavimo fondas, paprastas visų elementų paaiškinimas, būtinas norint teisingai suprasti atlygį ir veiksnius, nuo kurių turėtų priklausyti veiklos rezultatai, prireikus, įskaitant nuorodas į išsamią informaciją apie KIPVPS prospekte arba AIF tikslų ir investicijų politikos aprašyme pateiktą algoritmą ir jo veikimą; c) jei turto pasirinkimą lemia specialūs kriterijai, tų kriterijų, kaip antai augimas, vertė ar dideli dividendai, paaiškinimas; d) jei taikomi specialūs turto valdymo metodai, tarp kurių gali būti rizikos draudimas, finansinis arbitražas ar finansinis svertas, paprastas paaiškinimas apie veiksnius, nuo kurių turėtų priklausyti KIPVPS arba AIF veiklos rezultatai.

2c. Teikiant informaciją pagal 2a ir 2b dalis, turi būti atskiriamos bendrosios investicijų kategorijos, kaip nurodyta 2a dalies a ir c punktuose ir 2b dalies a punkte, ir KIPVPS valdymo įmonės arba AIFV pasirenkamas požiūris į šias investicijas, kaip nurodyta 2a dalies d punkte ir 2b dalies b, c ir d punktuose. Pagrindinės informacijos dokumento skirsnyje „Koks šis produktas?“ galima pateikti kitų elementų, nei išvardyta 2a ir 2b dalyse, pavyzdžiui, KIPVPS arba AIF investavimo strategijos aprašą, jeigu šie elementai yra būtini siekiant tinkamai aprašyti KIPVPS arba AIF tikslus ir investavimo politiką.

▼B

3. Pagrindinės informacijos dokumento skirsnyje „Koks šis produktas?“ aprašant neprofesionaliojo investuotojo tipą, kuriam ketinama parduoti MIPP ir DIP, įtraukiama informacija apie MIPP ir DIP teikėjo nustatytus tikslinius neprofesionaliuosius investuotojus, visų pirma, atsižvelgiant į to tipo klientų, kuriems skirtas MIPP ir DIP, poreikius, savybes ir tikslus. Tuo tikslu turi būti atsižvelgiama į neprofesionaliųjų investuotojų gebėjimą padengti investicijų nuostolius ir į jų pageidaujamą investavimo laikotarpį, jų teorines žinias apie MIPP ir DIP, finansų rinkas ir su tais produktais ir rinkomis susijusią ankstesnę patirtį, taip pat į galimų galutinių klientų poreikius, savybes ir tikslus.

4. Pagrindinės informacijos dokumento skirsnyje „Koks šis produktas?“ pateikiant duomenis apie draudimo išmokas bendrai apibendrinamos pagrindinės draudimo sutarties savybės, pateikiama kiekvienos įtrauktos išmokos apibrėžtis kartu su paaiškinimu, kad tų išmokų vertė yra parodyta skirsnyje „Kokia yra rizika ir kokią grąžą galėčiau gauti?“, ir pateikiama informacija apie įprastas tikslinių neprofesionaliųjų investuotojų biometrines savybes, nurodant bendrą įmoką, į bendrą įmoką įtraukiamą biometrinės rizikos priedą ir arba biometrinės rizikos priedo poveikį investicijų grąžai rekomenduojamo laikymo laikotarpio pabaigoje, arba biometrinės rizikos priedo išlaidų dalies poveikį, į kurį atsižvelgiama pasikartojančiose išlaidose, pateiktose lentelėje „Išlaidos per tam tikrą laikotarpį“, apskaičiuotą pagal VII priedą. Jeigu įmoka mokama kaip vienkartinė suma, duomenys apima investuojamą sumą. Jeigu įmoka mokama reguliariai, į informaciją įtraukiamas reguliarių mokėjimų skaičius, vidutinės biometrinės rizikos priedo įvertinimas, išreikštas metinės įmokos procentais, ir vidutinės investuojamos sumos įvertinimas.

Į pirmoje pastraipoje nurodytus duomenis taip pat įtraukiamas draudimo įmokų mokėjimo poveikio, kuris yra lygus apskaičiuotajai draudimo išmokų vertei, neprofesionaliojo investuotojo investicijų grąžai paaiškinimas.

5. Informacija apie MIPP ir DIP terminą pagrindinės informacijos dokumento skirsnyje „Koks šis produktas?“ apima visus šiuos dalykus: a) MIPP ir DIP terminą arba nuorodą, kad termino nėra; b) nuorodą, ar MIPP ir DIP teikėjas turi teisę vienašališkai nutraukti MIPP ir DIP; c) aplinkybių, kuriomis MIPP ir DIP gali būti automatiškai nutraukiamas, aprašymą ir nutraukimo datas, jeigu jos žinomos.

▼M3

6. Kai MIPP ir DIP yra KIPVPS arba AIF, šio reglamento II ir III prieduose nurodytas rizikos nustatymas ir paaiškinimas turi atitikti vidaus rizikos nustatymo, vertinimo, valdymo ir stebėjimo procesą, kurį KIPVPS valdymo įmonė patvirtina pagal Direktyvą 2009/65/EB, o AIFV – pagal Direktyvą 2011/61/ES. Jeigu valdymo įmonė valdo daugiau nei vieną KIPVPS arba jeigu AIFV valdo daugiau nei vieną AIF, rizika nustatoma ir nuosekliai paaiškinama.

7. Kai MIPP ir DIP yra KIPVPS arba AIF, pagrindinės informacijos dokumento skirsnyje „Koks šis produktas?“ turi būti pateikiama tokia kiekvienos valstybės narės, kurioje prekiaujama KIPVPS arba AIF investiciniais vienetais, investuotojams aktuali informacija: a) depozitoriumo pavadinimas; b) kur ir kaip galima gauti daugiau informacijos apie KIPVPS arba AIF, KIPVPS prospekto kopijas arba AIF investavimo strategijos ir tikslų aprašymo kopijas, naujausią metinę ataskaitą ir bet kokią vėlesnę KIPVPS pusmečio ataskaitą, kaip nurodyta Direktyvos 2009/65/EB 68 straipsnio 1 dalies b ir c punktuose, arba naujausią metinę AIF ataskaitą, kaip nurodyta Direktyvos 2011/61/ES 22 straipsnyje, nurodant, kokia kalba ar kalbomis parengti šie dokumentai ir kad juos galima gauti nemokamai; c) kur ir kaip galima gauti kitos praktinės informacijos, įskaitant informaciją, kur galima rasti naujausias investicinių vienetų kainas.

▼B

3 straipsnis

Skirsnis „Kokia yra rizika ir kokią grąžą galėčiau gauti?“

1. Pagrindinės informacijos dokumento skirsnyje „Kokia yra rizika ir kokią grąžą galėčiau gauti?“ MIPP ir DIP teikėjai taiko II priede išdėstytą rizikos pateikimo metodiką, nurodo III priede išdėstytus techninius suminio rizikos rodiklio pateikimo aspektus ir laikosi IV ir V prieduose išdėstytų veiklos rezultatų scenarijų pateikimo techninių gairių, formatų ir metodikos.

2. Pagrindinės informacijos dokumento skirsnyje „Kokia yra rizika ir kokią grąžą galėčiau gauti?“ MIPP ir DIP teikėjai pateikia šią informaciją: a) MIPP ir DIP rizikos lygis nurodomas kaip rizikos klasė, naudojant suminį rizikos rodiklį nuo 1 iki 7; b) aiškiai nurodomi visi nelikvidūs MIPP ir DIP arba MIPP ir DIP, iš esmės susiję su likvidumo rizika, kaip apibrėžta II priedo 4 dalyje, pateikiant atitinkamą perspėjimą suminio rizikos rodiklio pateikimo informacijoje; c) po suminiu rizikos rodikliu pateikiamas aprašomasis paaiškinimas, kad tuo atveju, jeigu MIPP ir DIP valiuta yra kitokia nei valstybės narės, kurioje prekiaujama MIPP ir DIP, oficialioji valiuta, grąža, gaunama valstybės narės, kurioje prekiaujama MIPP ir DIP, oficialiąja valiuta, gali keistis dėl valiutos kurso svyravimų; d) pateikiamas trumpas MIPP ir DIP rizikos ir grąžos pobūdžio aprašymas ir perspėjimas, kad tuo atveju, jeigu MIPP ir DIP nebus laikomas iki termino arba rekomenduojamą laikymo laikotarpį, kai taikoma, MIPP ir DIP rizika gali būti daug didesnė, nei rodo suminis rizikos rodiklis; e) MIPP ir DIP, kuriems sutartyje nustatomos baudos už sutarties nutraukimą anksčiau laiko arba ilgi pranešimo apie investicijų atsiėmimą laikotarpiai, atveju pateikiama nuoroda į atitinkamas pagrindines sąlygas skirsnyje „Kiek laiko turėčiau jį laikyti ir ar galiu pinigus pasiimti anksčiau?“; f) nurodomi didžiausi galimi nuostoliai ir pateikiama informacija, kad investicijos gali būti prarastos, jeigu nebus apsaugotos arba jeigu MIPP ir DIP teikėjas negali sumokėti išmokos, arba kad, be pirminės investicijos, gali prireikti papildomų investicijų įmokų ir kad bendrieji nuostoliai gali smarkiai viršyti bendrąją pirminę investiciją.

3. MIPP ir DIP teikėjai įtraukia keturis atitinkamus veiklos rezultatų scenarijus, kaip nustatyta pagrindinės informacijos dokumento V priedo skirsnyje „Kokia yra rizika ir kokią grąžą galėčiau gauti?“. Šie keturi veiklos rezultatų scenarijai yra nepalankiausias scenarijus, nepalankus scenarijus, nuosaikus scenarijus ir palankus scenarijus.

4. Į draudimo principu pagrįstų investicinių produktų pagrindinės informacijos dokumento skirsnį „Kokia yra rizika ir kokią grąžą galėčiau gauti?“ įtraukiamas papildomas veiklos rezultatų scenarijus, susijęs su naudos gavėjo gaunama draudimo išmoka įvykus įtrauktam draudžiamajam įvykiui.

5. MIPP ir DIP, kurie yra ateities, pasirinkimo pirkti ir pasirinkimo parduoti sandoriai reguliuojamoje rinkoje ar reguliuojamai rinkai lygiaverte laikomoje trečiosios valstybės rinkoje pagal Reglamento (ES) Nr. 600/2014 ( 4 ) 28 straipsnį, veiklos rezultatų scenarijai pateikiami kaip išmokų struktūros grafikai, kaip nustatyta pagrindinės informacijos dokumento V priedo skirsnyje „Kokia yra rizika ir kokią grąžą galėčiau gauti?“.

4 straipsnis

Skirsnis „Kas atsitinka, jei (MIPP ir DIP teikėjo pavadinimas) negali sumokėti išmokų?“

Pagrindinės informacijos dokumento skirsnyje „Kas atsitinka, jei [MIPP ir DIP teikėjo pavadinimas] negali sumokėti išmokų?“ MIPP ir DIP teikėjai pateikia šią informaciją:

a) nurodo, ar neprofesionalusis investuotojas gali patirti finansinių nuostolių dėl MIPP ir DIP teikėjo įsipareigojimų neįvykdymo arba kito subjekto, kuris nėra MIPP ir DIP teikėjas, įsipareigojimų neįvykdymo, ir nurodo to subjekto pavadinimą;

b) paaiškina, ar a punkte nurodyti nuostoliai padengiami iš investuotojo kompensavimo arba garantijų sistemos ir ar yra kokių nors tokio padengimo apribojimų ar sąlygų.

5 straipsnis

Skirsnis „Kokios yra išlaidos?“

1. Pagrindinės informacijos dokumento skirsnyje „Kokios yra išlaidos?“ MIPP ir DIP teikėjai taiko: a) VI priede išdėstytą išlaidų apskaičiavimo metodiką; b) VII priede nustatytas informacijos apie išlaidas lenteles „Išlaidos per tam tikrą laikotarpį“ ir „Išlaidų sudėtis“, laikydamiesi tame priede pateiktų atitinkamų techninių gairių.

2. Pagrindinės informacijos dokumento skirsnio „Kokios yra išlaidos?“ lentelėje „Išlaidos per tam tikrą laikotarpį“ MIPP ir DIP teikėjai nurodo visų bendrų MIPP ir DIP išlaidų suminį išlaidų rodiklį kaip vieną skaičių pinigine ir procentine išraiška skirtingais VI priede nustatytais laikotarpiais.

▼M3

Prireikus turi būti pridedamas aiškus įspėjimas dėl papildomų mokesčių, kuriuos gali imti MIPP ir DIP produktų klausimais konsultuojantys arba juos parduodantys asmenys.

▼M3

3. Pagrindinės informacijos dokumento skirsnio „Kokios yra išlaidos?“ lentelėje „Išlaidų sudėtis“ MIPP ir DIP teikėjai turi nurodyti šių išlaidų rūšių suminius rodiklius: a) visas vienkartines išlaidas, kaip antai investavimo ir pasitraukimo išlaidas; b) visas pasikartojančios išlaidas, atskiriant portfelio sandorių išlaidas ir kitas pasikartojančias išlaidas; c) visas papildomas išlaidas, kaip antai veiklos rezultatais grindžiamus mokesčius arba teises į pelno dalį.

4. MIPP ir DIP teikėjai turi aprašyti visas į pagrindinės informacijos dokumento skirsnio „Kokios yra išlaidos?“ lentelę „Išlaidų sudėtis“ įtrauktas skirtingas išlaidas pagal VII priedo reikalavimus, ir nurodyti, kokiais atvejais ir kaip jos gali skirtis nuo išlaidų, kurias iš tikrųjų gali patirti neprofesionalusis investuotojas, ir kokiais atvejais ir kaip tokios išlaidos gali priklausyti nuo neprofesionaliojo investuotojo pasirinkimo pasinaudoti ar nepasinaudoti tam tikromis galimybėmis.

▼B

6 straipsnis

Skirsnis „Kiek laiko turėčiau jį laikyti ir ar galiu pinigus pasiimti anksčiau?“

Į pagrindinės informacijos dokumento skirsnį „Kiek laiko turėčiau jį laikyti ir ar galiu pinigus pasiimti anksčiau?“ MIPP ir DIP teikėjai įtraukia:

a) trumpą rekomenduojamo arba reikalaujamo minimalaus laikymo laikotarpio pasirinkimo priežasčių aprašymą;

b) investicijų atsiėmimo procedūros aspektų aprašymą ir nurodymą, kada atsiėmimas yra galimas, be kita ko, nurodant išgryninimo anksčiau laiko poveikį MIPP ir DIP rizikos ar veiklos rezultatų pobūdžiui arba kapitalo garantijų taikomumui;

c) informaciją apie visus mokesčius ir baudas, susijusius su investicijų atsiėmimu prieš terminą arba kitą nurodytą datą, kuri neatitinka rekomenduojamo laikymo laikotarpio, taip pat kryžminę nuorodą į informaciją apie išlaidas, kurią būtina įtraukti į pagrindinės informacijos dokumentą pagal 5 straipsnį, ir tokių mokesčių ir baudų poveikio esant skirtingiems laikymo laikotarpiams paaiškinimą.

7 straipsnis

Skirsnis „Kaip galima pateikti skundą?“

Pagrindinės informacijos dokumento skirsnyje „Kaip galima pateikti skundą?“ MIPP ir DIP teikėjai pateikia šią apibendrintą informaciją:

a) nurodo veiksmus, kuriuos reikia atlikti norint pateikti skundą dėl produkto arba dėl MIPP ir DIP teikėjo ar to produkto klausimais konsultuojančio arba jį parduodančio asmens elgesio;

b) pateikia nuorodą į tokiems skundams skirtą atitinkamą interneto svetainę;

c) nurodo galiojantį pašto adresą ir elektroninio pašto adresą, kuriais tokius skundus galima teikti.

8 straipsnis

Skirsnis „Kita svarbi informacija“

1. Pagrindinės informacijos dokumento skirsnyje „Kita svarbi informacija“ MIPP ir DIP teikėjai nurodo visus papildomos informacijos dokumentus, kuriuos gali pateikti, ir ar tokie papildomos informacijos dokumentai teikiami vykdant teisinį reikalavimą, ar tik neprofesionaliajam investuotojui paprašius.

2. Pagrindinės informacijos dokumento skirsnyje „Kita svarbi informacija“ gali būti pateikiama apibendrinta informacija, kartu pateikiant nuorodą į interneto svetainę, kurioje skelbiama papildoma informacija, bet ne 1 dalyje nurodyti dokumentai.

▼M3

3. KIPVPS, kaip apibrėžta VIII priedo 1 punkto a papunktyje, AIF, kaip apibrėžta to paties priedo 1 punkto b papunktyje, arba su investiciniais vienetais susietų draudimo principu pagrįstų investicinių produktų, kaip apibrėžta to paties priedo 1 punkto c papunktyje, atvejais, pagrindinės informacijos dokumento skirsnyje „Kita svarbi informacija“ turi būti pateikiama ši informacija: a) nuoroda į interneto svetainę arba dokumentą, kuriame pateikta informacija apie ankstesnės veiklos rezultatus, kuriuos MIPP ir DIP teikėjas paskelbė pagal VIII priedą; b) kelerių metų veiklos rezultatų informacija pateikta. II priedo 1 dalies 5 punkte nurodytų MIPP ir DIP, kurie yra atvirojo tipo fondai, arba kitų MIPP ir DIP, kuriuos galima pasirašyti, ankstesnės veiklos rezultatų scenarijų skaičiavimai skelbiami kas mėnesį, o skirsnyje „Kita svarbi informacija“ nurodoma, kur tuos skaičiavimus galima rasti.

▼B

9 straipsnis

Šablonas

MIPP ir DIP teikėjai pagrindinės informacijos dokumentą parengia pagal I priede pateiktą šabloną. Šablonas pildomas pagal šiame deleguotajame reglamente ir Reglamente (ES) Nr. 1286/2014 nustatytus reikalavimus.







▼M3

II SKYRIUS

SPECIALIOSIOS NUOSTATOS DĖL ĮVAIRIAS INVESTAVIMO GALIMYBES TEIKIANČIŲ MIPP IR DIP PAGRINDINĖS INFORMACIJOS DOKUMENTŲ

▼B

10 straipsnis

Įvairių investavimo galimybių teikiantys MIPP ir DIP

Jeigu MIPP ir DIP teikia įvairių pagrindinių investavimo galimybių ir informacijos apie tas pagrindines investavimo galimybes negalima pateikti viename glaustame atskirame pagrindinės informacijos dokumente, MIPP ir DIP teikėjai parengia vieną iš šių dokumentų:

▼M3

a) pagrindinės informacijos dokumentą dėl kiekvienos MIPP ir DIP teikiamos pagrindinės investavimo galimybės, kaip numatyta I skyriuje, įskaitant bendrą informaciją apie MIPP ir DIP, o kiekviename pagrindinės informacijos dokumente turi būti aprašyti atvejai, kai neprofesionalusis investuotojas pasinaudoja tik viena investavimo galimybe;

b) bendrąjį pagrindinės informacijos dokumentą, kuriame aprašomi MIPP ir DIP pagal I skyrių, nebent 11–14 straipsniuose nustatyta kitaip, įskaitant aprašymą, kur galima rasti konkrečios informacijos apie kiekvieną pagrindinę investavimo galimybę.

▼B

11 straipsnis

Bendrojo pagrindinės informacijos dokumento skirsnis „Koks šis produktas?“

Nukrypdami nuo 2 straipsnio 2 ir 3 dalių, skirsnyje „Koks šis produktas?“ MIPP ir DIP teikėjai pateikia:

a) pagrindinių investavimo galimybių rūšių, taip pat rinkos segmentų ar priemonių rūšių aprašymą ir svarbiausius grąžą lemiančius veiksnius;

b) pareiškimą, kuriame nurodo, kad investuotojų, kuriems ketinama parduoti MIPP ir DIP, tipas priklauso nuo pagrindinės investavimo galimybės;

▼M3 —————

▼B

12 straipsnis

Bendrojo pagrindinės informacijos dokumento skirsnis „Kokia yra rizika ir kokią grąžą galėčiau gauti?“

1. Nukrypdami nuo 3 straipsnio 2 dalies a punkto ir 3 dalies, skirsnyje „Kokia yra rizika ir kokią grąžą galėčiau gauti?“ MIPP ir DIP teikėjai pateikia: a) visų MIPP ir DIP teikiamų pagrindinių investavimo galimybių rizikos klasių intervalą, naudodami suminį rizikos rodiklį nuo 1 iki 7, kaip nustatyta III priede; b) pareiškimą, kuriame nurodo, kad investicijų rizika ir grąža priklauso nuo pagrindinės investavimo galimybės; c) trumpą aprašymą, kaip MIPP ir DIP veiklos rezultatai apskritai priklauso nuo pagrindinių investavimo galimybių; ▼M3 —————

▼M3

13 straipsnis

Bendrojo pagrindinės informacijos dokumento skirsnis „Kokios yra išlaidos?“

Nukrypdami nuo 5 straipsnio 1 dalies b punkto, skirsnyje „Kokios yra išlaidos?“ MIPP ir DIP teikėjai nurodo:

a) kai MIPP ir DIP išlaidos, išskyrus pagrindinės investavimo galimybės išlaidas, negali būti pateiktos kaip vienas skaičius, įskaitant tuos atvejus, kai šios išlaidos skiriasi priklausomai nuo pasirinktos pagrindinės investavimo galimybės: i) MIPP ir DIP išlaidų intervalus VII priedo lentelėse „Išlaidos per tam tikrą laikotarpį“ ir „Išlaidų sudėtis“; ii) teiginį, kad neprofesionaliojo investuotojo patiriamos išlaidos gali skirtis priklausomai nuo pagrindinių investavimo galimybių;

b) kai MIPP ir DIP išlaidos (išskyrus pagrindinių investavimo galimybių išlaidas) gali būti pateiktos kaip vienas skaičius: i) tas išlaidas, atskirtas nuo VII priedo lentelėse „Išlaidos per tam tikrą laikotarpį“ ir „Išlaidų sudėtis“ nurodytų išlaidų intervalų; ii) teiginį, kad bendrąsias neprofesionaliojo investuotojo patiriamas išlaidas sudaro pasirinktų investavimo galimybių ir kitų MIPP ir DIP išlaidų derinys ir kad jos gali skirtis priklausomai nuo pagrindinių investavimo galimybių.

14 straipsnis

Konkreti informacija apie kiekvieną pagrindinę investavimo galimybę

10 straipsnio b punkte nurodyta konkreti informacija apie kiekvieną pagrindinę investavimo galimybę pateikiama specialiame informacijos dokumente, kuriuo papildomas bendras pagrindinės informacijos dokumentas. MIPP ir DIP teikėjai prie kiekvienos pagrindinės investavimo galimybės turi nurodyti visą šią informaciją:

a) įspėjimą dėl supratimo, jei reikia;

b) investavimo tikslus, priemones jiems pasiekti ir numatomą tikslinę rinką, kaip nurodyta 2 straipsnio 2 ir 3 dalyse;

c) suminį rizikos rodiklį, jo aprašomąjį paaiškinimą ir veiklos rezultatų scenarijus, kaip nurodyta 3 straipsnyje;

d) išlaidų pateikimą pagal 5 straipsnį, įskaitant teiginį, ar į šias išlaidas įtrauktos visos MIPP ir DIP išlaidos tuo atveju, kai neprofesionalusis investuotojas pasinaudoja tik ta konkrečia investavimo galimybe;

e) pagrindinių investavimo galimybių, kurios yra KIPVPS, kaip apibrėžta VIII priedo 1 punkto a papunktyje, AIF, kaip apibrėžta to paties priedo 1 punkto b papunktyje, arba su investiciniais vienetais susieti draudimo principu pagrįsti investiciniai produktai, kaip apibrėžta to paties priedo 1 punkto c papunktyje, atvejais, 8 straipsnio 3 dalyje nurodyta informacija apie ankstesnės veiklos rezultatus.

Šios dalies a–e punktuose nurodyta informacija turi atitikti I priede nustatyto šablono atitinkamų dalių struktūrą.

▼M3







IIa SKYRIUS

SPECIALIOSIOS NUOSTATOS DĖL TAM TIKRŲ KIPVPS IR AIF PAGRINDINĖS INFORMACIJOS DOKUMENTŲ

14a straipsnis

KIPVPS arba AIF investiciniai padaliniai

1. Jeigu KIPVPS arba AIF sudaro du ar daugiau investicinių padalinių, rengiamas atskiras kiekvieno padalinio pagrindinės informacijos dokumentas.

2. Kiekvieno 1 dalyje nurodyto pagrindinės informacijos dokumento skirsnyje „Koks šis produktas?“ pateikiama ši informacija: a) teiginys, kad pagrindinės informacijos dokumente aprašomas KIPVPS arba AIF padalinys ir, jei taikoma, kad KIPVPS prospektas arba AIF investavimo strategijos ir tikslų aprašymas bei periodinės ataskaitos rengiamos visam pagrindinės informacijos dokumento pradžioje nurodytam KIPVPS arba AIF; b) ar pagal teisės aktus kiekvieno padalinio turtas ir įsipareigojimai yra atskirti ir kaip tai gali paveikti investuotoją; c) ar neprofesionalusis investuotojas turi teisę pakeisti turimus vieno padalinio investicinius vienetus kito padalinio investiciniais vienetais ir, jeigu taip, kur gauti informacijos apie galimybę ta teise pasinaudoti.

3. Jeigu KIPVPS valdymo įmonė arba AIFV už investicinių vienetų pakeitimą pagal 2 dalies c punktą neprofesionaliajam investuotojui nustato mokestį ir tas mokestis skiriasi nuo standartinio investicinių vienetų pirkimo ar pardavimo mokesčio, tas mokestis pagrindinės informacijos dokumento skirsnyje „Kokios yra išlaidos?“ nurodomas atskirai.

14b straipsnis

KIPVPS arba AIF akcijų klasės

1. Jeigu KIPVPS arba AIF sudaro daugiau nei vienos klasės investiciniai vienetai ar akcijos, rengiamas atskiras kiekvienos investicinių vienetų ar akcijų klasės pagrindinės informacijos dokumentas.

2. Su dviem ar daugiau to paties KIPVPS arba AIF klasėmis susijusią pagrindinę informaciją galima pateikti viename pagrindinės informacijos dokumente, jeigu galutinis dokumentas visiškai atitinka visus pagrindinės informacijos dokumento ilgio, kalbos ir pateikimo reikalavimus.

3. KIPVPS valdymo įmonė arba AIFV gali pasirinkti klasę, kuri reprezentuotų vieną ar daugiau kitų KIPVPS arba AIF akcijų klasių, su sąlyga, kad pasirinkimas yra teisingas, aiškus ir neklaidinantis potencialių neprofesionaliųjų investuotojų į tų kitų klasių akcijas. Tokiais atvejais pagrindinės informacijos dokumento skirsnyje „Kokia yra rizika ir kokią grąžą galėčiau gauti?“ pateikiamas reikšmingos rizikos paaiškinimas, kuris gali būti taikomas bet kuriai iš kitų reprezentuojamų klasių. Informacija apie reprezentatyvia klase pagrįstą pagrindinės informacijos dokumentą galima teikti neprofesionaliesiems investuotojams, kurie investuoja į kitų klasių akcijas.

4. Skirtingos klasės nejungiamos į sudėtinę reprezentatyvią klasę, kaip nurodyta 3 dalyje.

5. KIPVPS valdymo įmonė arba AIFV registruoja, kurias kitas klases reprezentuoja 3 dalyje nurodyta reprezentatyvi klasė ir kokiu pagrindu ji pasirinkta.

6. Jei taikoma, pagrindinės informacijos dokumento skirsnyje „Koks šis produktas?“ pridedama nuoroda, kuri klasė buvo pasirinkta kaip reprezentatyvi, naudojant terminą, kuriuo ji apibūdinama KIPVPS prospekte arba AIF investavimo strategijos ir tikslų aprašyme.

7. Tame skirsnyje taip pat nurodoma, kur neprofesionalieji investuotojai gali gauti informacijos apie kitas KIPVPS arba AIF akcijų, kuriomis prekiaujama jų valstybėje narėje, klases.

14c straipsnis

KIPVPS arba AIF kaip fondų fondas

1. Jeigu KIPVPS didelę dalį savo turto investuoja į kitus KIPVPS arba kitus kolektyvinio investavimo subjektus, kaip nurodyta Direktyvos 2009/65/EB 50 straipsnio 1 dalies e punkte, į to KIPVPS tikslų ir investavimo politikos aprašą pagrindinės informacijos dokumente įtraukiamas trumpas paaiškinimas, kaip bus nuolat pasirenkami kiti kolektyvinio investavimo subjektai. Kai KIPVPS yra rizikos draudimo fondų fondas, pagrindinės informacijos dokumente turi būti informacija apie ne ES AIF, kurie nėra prižiūrimi, pirkimus.

2. Kai AIF didelę savo turto dalį investuoja į kitus KIPVPS arba AIF, 1 ir 2 dalys taikomos mutatis mutandis .

14d straipsnis

Finansuojantieji KIPVPS

1. Direktyvos 2009/65/EB 58 straipsnyje apibrėžtų finansuojančiųjų KIPVPS pagrindinės informacijos dokumento skirsnyje „Koks šis produktas?“ pateikiama ši informacija apie finansuojantįjį KIPVPS: a) teiginys, kad finansuojančiojo KIPVPS neprofesionalieji investuotojai paprašę gali gauti finansuojamojo KIPVPS prospektą, pagrindinės informacijos dokumentą ir periodines ataskaitas bei kitas ataskaitas, paaiškinant, kaip šiuos dokumentus galima gauti ir kokia (-omis) kalba (-omis); b) informacija, ar šios dalies a punkte išvardytus dokumentus galima gauti tik popierinius, ar ir kitoje patvarioje laikmenoje, ir ar imamas mokestis už dokumentus, kurių nemokamai pateikti pagal Direktyvos 2009/65/EB 63 straipsnio 5 dalį neprivaloma; c) jeigu finansuojamasis KIPVPS įsteigtas kitoje valstybėje narėje nei finansuojantysis KIPVPS ir tai gali turėti įtakos finansuojančiojo KIPVPS apmokestinimo režimui, tam skirtas teiginys; d) informacija apie finansuojančiojo KIPVPS turto dalį, investuotą į finansuojamąjį KIPVPS; e) finansuojamojo KIPVPS tikslų ir investavimo politikos aprašymas, atitinkamai papildant jį vienu iš šių elementų: i) informacija, kad finansuojančiojo KIPVPS investicijų grąža bus labai panaši į finansuojamojo KIPVPS investicijų grąžą arba ii) paaiškinimu, kaip ir kodėl finansuojančiojo ir finansuojamojo KIPVPS investicijų grąža gali skirtis.

2. Jeigu finansuojančiojo KIPVPS rizikos ir grąžos pobūdis kokiu nors reikšmingu aspektu skiriasi nuo finansuojamojo KIPVPS rizikos ir grąžos pobūdžio, šis faktas ir jo priežastis paaiškinama pagrindinės informacijos dokumento skirsnyje „Kokia yra rizika ir kokią grąžą galėčiau gauti?“.

3. Bet kokia likvidumo rizika ir finansuojamojo KIPVPS ir finansuojančiojo KIPVPS pirkimo bei išpirkimo susitarimų santykis paaiškinami pagrindinės informacijos dokumento skirsnyje „Kokia yra rizika ir kokią grąžą galėčiau gauti?“.

14e straipsnis

Struktūrizuotas KIPVPS arba AIF

Šiame skirsnyje struktūrizuoti investiciniai fondai suprantami kaip KIPVPS arba AIF, kurie tam tikromis iš anksto nustatytomis datomis neprofesionaliesiems investuotojams pateikia pagal algoritmą apskaičiuotą atlygį, susijusį su finansinio turto, indeksų ar orientacinių portfelių arba panašių požymių turinčių KIPVPS arba AIF rezultatais ar kainų pokyčiais arba kitomis sąlygomis.

▼B







III SKYRIUS

PAGRINDINĖS INFORMACIJOS DOKUMENTO PERŽIŪRA IR TIKSLINIMAS

15 straipsnis

Peržiūra

1. MIPP ir DIP teikėjai peržiūri pagrindinės informacijos dokumente teikiamą informaciją kiekvieną kartą, kai atsiranda pokyčių, kurie daro arba gali daryti reikšmingą poveikį pagrindinės informacijos dokumente pateiktai informacijai, ir bent jau kas dvylika mėnesių po pirminio pagrindinės informacijos dokumento paskelbimo.

2. Per 1 dalyje minėtą peržiūrą tikrinama, ar pagrindinės informacijos dokumente esanti informacija tebėra tiksli, teisinga, aiški ir neklaidinanti. Visų pirma tikrinama: a) ar pagrindinės informacijos dokumente esanti informacija atitinka bendruosius formos ir turinio reikalavimus pagal Reglamentą (ES) Nr. 1286/2014 arba specialiuosius šiame deleguotajame reglamente nustatytus formos ir turinio reikalavimus; b) ar pasikeitė MIPP ir DIP rinkos rizikos ar kredito rizikos matai, jeigu bendrasis tokių pokyčių poveikis yra toks, kad MIPP ir DIP reikia perkelti į kitą suminio rizikos rodiklio klasę, nei yra priskirta peržiūrimame pagrindinės informacijos dokumente; c) ar vidutinė MIPP ir DIP nuosaikaus veiklos rezultatų scenarijaus grąža, išreikšta kaip metinė grąža procentais, pasikeitė daugiau kaip penkiais procentiniais punktais; ▼M3 d) jeigu veiklos scenarijai grindžiami atitinkamais lyginamaisiais indeksais ar pakaitiniais kintamaisiais, ar lyginamasis indeksas ar pakaitinis kintamasis atitinka MIPP ir DIP tikslus. ▼B

3. Taikydami 1 dalį MIPP ir DIP teikėjai įdiegia ir taiko tinkamus procesus per visą MIPP ir DIP galiojimo laikotarpį, kol tie produktai siūlomi neprofesionaliesiems investuotojams, kad būtų galima nedelsiant nustatyti aplinkybes, galinčias nulemti pokytį, kuris daro arba gali padaryti poveikį pagrindinės informacijos dokumente teikiamos informacijos tikslumui, teisingumui ar aiškumui.

16 straipsnis

Patikslinimas

1. MIPP ir DIP teikėjai nedelsdami patikslina pagrindinės informacijos dokumentą, jeigu atliekant peržiūrą pagal 15 straipsnį padaroma išvada, kad pagrindinės informacijos dokumente reikia padaryti pakeitimų.

2. MIPP ir DIP teikėjai užtikrina, kad būtų atnaujinti visi pagrindinės informacijos dokumento skirsniai, kuriuose turi būti padaryti tokie pakeitimai.

3. MIPP ir DIP teikėjas savo interneto svetainėje skelbia patikslintą pagrindinės informacijos dokumentą.







IV SKYRIUS

PAGRINDINĖS INFORMACIJOS DOKUMENTO PATEIKIMAS

17 straipsnis

Pateikimo laiku sąlygos

1. Asmuo, konsultuojantis MIPP ir DIP klausimais arba jį parduodantis, pateikia pagrindinės informacijos dokumentą pakankamai anksti, kad iki tol, kol bus susaistyti bet kokios su tuo MIPP ir DIP susijusios sutarties ar pasiūlymo, neprofesionalieji investuotojai turėtų pakankamai laiko susipažinti su dokumentu, nesvarbu, ar neprofesionaliajam investuotojui numatomas ar nenumatomas atsisakymo laikotarpis.

2. Taikydamas 1 dalį asmuo, konsultuojantis MIPP ir DIP klausimais arba jį parduodantis, įvertina laiką, kurio reikia kiekvienam neprofesionaliajam investuotojui pagrindinės informacijos dokumentui išnagrinėti, ir atsižvelgia į šiuos aspektus: a) neprofesionaliojo investuotojo žinias ir patirtį, susijusią su MIPP ir DIP arba su panašaus pobūdžio MIPP ir DIP, arba su rizika, panašia į tą, kurią kelia MIPP ir DIP; b) MIPP ir DIP sudėtingumą; c) jeigu konsultacijos prašoma arba pardavimas vykdomas neprofesionaliojo investuotojo iniciatyva, neprofesionaliojo investuotojo aiškiai nurodytą poreikį skubiai sudaryti siūlomą sutartį ar pasinaudoti pasiūlymu.







▼M3

IVa SKYRIUS

KRYŽMINĖS NUORODOS

17a straipsnis

Kryžminės nuorodos į kitus informacijos šaltinius

Nepažeidžiant Reglamento (ES) Nr. 1286/2014 6 straipsnio nuostatų, pagrindinės informacijos dokumente galima pateikti kryžmines nuorodas į kitus informacijos šaltinius, įskaitant prospektą ir metines ar pusmečio ataskaitas, jeigu visa svarbiausia informacija, būtina tam, kad neprofesionalusis investuotojas suprastų esminius investicijos elementus, pateikta pagrindinės informacijos dokumente.

Leidžiama daryti kryžmines nuorodas į MIPP ir DIP ar MIPP ir DIP teikėjo interneto svetainę, taip pat į bet kokią tokios interneto svetainės dalį, kurioje pateikiamas prospektas ir periodinės ataskaitos.

Pirmoje pastraipoje nurodytos kryžminės nuorodos turi nukreipti neprofesionalųjį investuotoją į konkrečią atitinkamo informacijos šaltinio dalį. Pagrindinės informacijos dokumente galima naudoti kelias skirtingas kryžmines nuorodas, bet jų turi būti kuo mažiau.

▼B

18 straipsnis

Baigiamoji nuostata

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2018 m. sausio 1 d.

▼M4 M5

14 straipsnio 2 dalis taikoma iki 2022 m. gruodžio 31 d.

▼B

Šis reglamentas privalomas visas ir tiesiogiai taikomas visose valstybėse narėse.

▼M3









I PRIEDAS

PAGRINDINĖS INFORMACIJOS DOKUMENTO ŠABLONAS

MIPP ir DIP teikėjai laikosi šablone išdėstytos skirsnių tvarkos ir antraštinių dalių, bet šablone nenustatyti konkrečių skirsnių ilgio ir puslapių pertraukimo vietų parametrai, o didžiausia bendra atspausdinto šablono apimtis negali viršyti trijų A4 formato puslapių.







Pagrindinės informacijos dokumentas Tikslas Šiame dokumente pateikiama pagrindinė informacija apie šį investicinį produktą. Tai nėra rinkodaros medžiaga. Pateikti šią informaciją reikalaujama pagal teisės aktus, siekiant padėti jums suprasti šio produkto pobūdį, riziką, išlaidas, galimą pelną bei nuostolius ir padėti jį palyginti su kitais produktais. Produktas [Produkto pavadinimas] [MIPP ir DIP teikėjo pavadinimas] (jei taikytina) [ISIN arba UPI] [MIPP ir DIP teikėjo interneto svetainė] [Dėl papildomos informacijos prašome kreiptis telefonu [telefono numeris]]. [už [MIPP ir DIP teikėjo pavadinimas] ir jo pagrindinės informacijos dokumento priežiūrą atsakinga [kompetentingos institucijos pavadinimas]]. (jei taikytina) [Šiam MIPP ir DIP leidimas suteiktas [kur (valstybės narės pavadinimas)]]. (jei taikytina) [KIPVPS valdymo įmonės pavadinimas] leidimas suteiktas [kur (valstybės narės pavadinimas)], o jos veiklą reguliuoja [kompetentinga institucija]. (jei taikytina) [AIFV pavadinimas] leidimas suteiktas [kur (valstybės narės pavadinimas)], o jo veiklą reguliuoja [kompetentinga institucija]. [PID parengimo data] Įspėjimas (jei taikytina) Jūs ketinate įsigyti produktą, kuris nėra paprastas ir kurį gali būti sudėtinga suprasti] Koks šis produktas? Rūšis Terminas Tikslai Numatomas neprofesionalusis investuotojas [Draudimo išmokos ir išlaidos] Kokia yra rizika ir kokią grąžą galėčiau gauti? Rizika Rizikos ir grąžos pobūdžio aprašymas Rodiklis Suminis rizikos rodiklis III priede nustatytas SRR šablonas ir aprašomieji paaiškinimai, įskaitant galimų didžiausių nuostolių paaiškinimą: ar galiu prarasti visą investuotą kapitalą? Ar prisiimu papildomų finansinių įsipareigojimų ar pareigų riziką? Ar numatyta kapitalo apsauga nuo rinkos rizikos? Veiklos rezultatų scenarijai V priede pateikti veiklos rezultatų scenarijų šablonai ir aprašomieji paaiškinimai, įskaitant prireikus svarbią informaciją apie grąžos neprofesionaliesiems investuotojams sąlygas arba nustatytas veiklos rezultatų viršutines ribas, ir pareiškimas, kad neprofesionaliojo investuotojo buveinės valstybės narės mokesčių teisės aktai gali turėti poveikio faktinei išmokai. Kas atsitinka, jei [MIPP ir DIP teikėjo pavadinimas] negali sumokėti išmokų? Informacija, ar yra garantijų sistema, garanto ar investuotojo kompensavimo sistemos valdytojo pavadinimas, įskaitant apdraustos ir neapdraustos rizikos rūšis. Kokios yra išlaidos? Aprašomieji paaiškinimai apie tai, kokią informaciją apie kitas platinimo išlaidas reikia pateikti. Išlaidos per tam tikrą laikotarpį Šablonas ir aprašomieji paaiškinimai pagal VII priedą Išlaidų sudėtis Šablonas ir aprašomieji paaiškinimai pagal VI priedą Kiek laiko turėčiau jį laikyti ir ar galiu pinigus pasiimti anksčiau? Rekomenduojamas [reikalaujamas minimalus] laikymo laikotarpis: [x]. Informacija apie tai, ar galima atsiimti investicijas prieš terminą, apie tokio atsiėmimo sąlygas ir taikytinus mokesčius ir baudas, jei yra. Informacija apie pasekmes, jei išgryninimas atliekamas prieš pasibaigiant terminui arba rekomenduojamam laikymo laikotarpiui. Kaip galima pateikti skundą? Kita svarbi informacija Jei taikytina, trumpas paskelbtos informacijos apie ankstesnės veiklos rezultatus aprašymas.

▼B









II PRIEDAS

RIZIKOS PATEIKIMO METODIKA

1 DALIS

Rinkos rizikos vertinimas

Rinkos rizikos mato (RRM) nustatymas

1. Rinkos rizika vertinama pagal metinį kintamumą, atitinkantį rizikos vertę (VaR), esant 97,5 proc. patikimumo lygiui per rekomenduojamą laikymo laikotarpį, nebent būtų nurodyta kitaip. Rizikos vertė (VaR) – tai investuotos sumos dalis procentais, kuri grąžinama neprofesionaliajam investuotojui.

▼M3

2. MIPP ir DIP priskiriami prie RRM klasių remiantis šia lentele:







RRM klasė Rizikos vertę atitinkantis kintamumas (VEV) 1 < 0,5 % 2 ≥ 0,5 % ir < 5,0 % 3 ≥ 5,0 % ir < 12 % 4 ≥ 12 % ir < 20 % 5 ≥ 20 % ir < 30 % 6 ≥ 30 % ir < 80 % 7 ≥ 80 %

▼B

MIPP ir DIP kategorijų nustatymas rinkos rizikos vertinimo tikslais

3. Siekiant nustatyti rinkos riziką, MIPP ir DIP suskirstomi į keturias kategorijas.

4. 1 kategorija apima:

(a) MIPP ir DIP, kurių investuotojai galėtų prarasti didesnę sumą nei investavo;

(b) MIPP ir DIP, priskirti prie vienos iš Europos Parlamento ir Tarybos direktyvos 2014/65/ES ( 5 ) I priedo C skirsnio 4–10 punktuose išvardytų kategorijų;

(c) MIPP ir DIP arba MIPP ir DIP pagrindinės investicijos, kurių kaina nustatoma rečiau nei kartą per mėnesį arba kuriems nėra tinkamo lyginamojo standarto ar rodiklio, arba kurių tinkamo lyginamojo standarto ar rodiklio kaina nustatoma rečiau nei kartą per mėnesį.

5. Prie 2 kategorijos priskiriami MIPP ir DIP, kurie tiesiogiai arba sintetiškai teikia ne finansinio sverto poziciją, susijusią su pagrindinių investicijų kainomis, arba finansinio sverto poziciją, susijusią su pagrindinėmis investicijomis ir užtikrinančią pastovų tų pagrindinių investicijų kainų vertės kartotinį, kai žinomos bent 2 metų istorinės dienos MIPP ir DIP kainos, 4 metų istorinės savaitės kainos arba 5 metų mėnesio kainos, arba kai yra tinkami lyginamieji standartai ar rodikliai, jeigu tokie lyginamieji standartai ar rodikliai atitinka vienodus istorinių kainų laikotarpio trukmės ir dažnio kriterijus.

6. Prie 3 kategorijos priskiriami MIPP ir DIP, kurių vertės atitinka pagrindinių investicijų kainas, bet ne kaip pastovų tų pagrindinių investicijų kainų vertės kartotinį, kai žinomos bent 2 metų pagrindinio turto dienos kainos, 4 metų savaitės kainos arba 5 metų mėnesio kainos, arba kai yra tinkami lyginamieji standartai ar rodikliai, jeigu tokie lyginamieji standartai ar rodikliai atitinka vienodus istorinių kainų laikotarpio trukmės ir dažnio kriterijus.

7. Prie 4 kategorijos priskiriami MIPP ir DIP, kurių vertės iš dalies priklauso nuo rinkoje nestebimų veiksnių, įskaitant draudimo principu pagrįstus MIPP ir DIP, kuriais dalis MIPP ir DIP teikėjo pelno paskirstoma neprofesionaliesiems investuotojams.

Tinkamų lyginamųjų standartų ar rodiklių naudojimas MIPP ir DIP kategorijoms nurodyti

Jeigu MIPP ir DIP teikėjas naudoja tinkamus lyginamuosius standartus ar rodiklius, šie lyginamieji standartai ar rodikliai turi atitikti MIPP ir DIP veiklos rezultatus lemiantį turtą ar pozicijas. MIPP ir DIP teikėjas dokumentuoja tokių lyginamųjų standartų ar rodiklių naudojimą.

RRM klasės nustatymas 1 kategorijos MIPP ir DIP

8. 1 kategorijos MIPP ir DIP rinkos rizikos mato klasė yra 7, išskyrus šio priedo 4 punkto c papunktyje nurodytus MIPP ir DIP, kurių RRM klasė yra 6.

RRM klasės nustatymas 2 kategorijos MIPP ir DIP

9. Rizikos vertė apskaičiuojama nuo stebimo MIPP ir DIP arba jo lyginamojo standarto ar rodiklio grąžos paskirstymo momentų per pastaruosius 5 metus. Minimalus stebėjimo dažnis yra kas mėnesį. Jeigu žinomos dienos kainos, stebima kasdien. Jeigu žinomos savaitės kainos, stebima kas savaitę. Jeigu žinomos dviejų savaičių kainos, stebima du kartus per mėnesį.

10. Jeigu dienos kainų duomenų už 5 metus nėra, galima taikyti trumpesnį laikotarpį. Siekiant kasdien stebėti MIPP ir DIP arba jo lyginamojo standarto ar rodiklio kainą, reikia bent 2 metų stebimos grąžos. Siekiant kas savaitę stebėti MIPP ir DIP kainą, reikia bent 4 metų stebėjimų duomenų. Siekiant MIPP ir DIP kainą stebėti kas mėnesį, reikia bent 5 metų laikotarpio stebėjimų duomenų.

11. Kiekvieno laikotarpio grąža apibrėžiama kaip natūralus uždarymo kainos einamojo laikotarpio pabaigoje ir uždarymo kainos ankstesnio laikotarpio pabaigoje santykio logaritmas.

12. Rizikos vertės (VaR) matas grąžos intervale nustatomas naudojant Kornišo ir Fišerio skleidinį:

kur N – prekybos laikotarpių per rekomenduojamą laikymo laikotarpį skaičius, o σ, μ1, μ2 – atitinkamai kintamumas, asimetrija ir ekscesas, įvertinti nuo grąžos paskirstymo. Kintamumas, asimetrija ir ekscesas apskaičiuojami nuo įvertintų grąžos paskirstymo momentų taip:

— nulinis momentas, M 0 – stebėjimų skaičius per laikotarpį, kaip nustatyta šio priedo 10 punkte

— pirmasis momentas, M 1 – visos stebimos imties grąžos vidurkis

— antrasis M 2 , trečiasis M 3 ir ketvirtasis M 4 momentai apibrėžiami standartiškai: , , , kur ri – grąža, įvertinta per grąžos istorijos i-ąjį laikotarpį — kintamumas, σ, nustatomas pagal . — asimetrija, μ 1 , lygi M 3 /σ 3 . — ekscesas, μ 2 , lygus M 4 /σ 4 – 3.

▼M3

13. VEV nustatomas taip:

kur T – rekomenduojamo laikymo laikotarpio trukmė metais.

▼B

14. MIPP ir DIP, valdomiems pagal konkrečių grąžos tikslų siekiančią investicinę politiką ar strategiją, pagal kurią daromos lanksčios investicijos į įvairių klasių finansinį turtą (pvz., ir į akcijų, ir į fiksuotų pajamų rinkas), taikytinas VEV nustatomas taip:

(a) jeigu investicijų politika per šio priedo 10 punkte nurodytą laikotarpį nebuvo tikslinama, taikytinas VEV yra didžiausias iš šių VEV dydžių: i) pagal šio priedo 9–13 punktus apskaičiuojamas VEV; ii) pro forma turto derinio grąžos VEV, atitinkantis referencinį fondo turto paskirstymą skaičiavimo metu; iii) VEV, atitinkantis fondo rizikos ribą, jei yra ir jei tinkama;

(b) jeigu investicijų politika buvo tikslinama per šio priedo 10 punkte nurodytą laikotarpį, taikytinas VEV yra didžiausias iš a papunkčio ii ir iii dalyse nurodytų VEV dydžių.

15. MIPP ir DIP priskiriami prie RRM klasės, kaip nustatyta pagal šio priedo 2 punktą, atsižvelgiant į VEV. Jeigu yra tik MIPP ir DIP mėnesio kainos duomenys, pagal šio priedo 2 punktą priskiriama RRM klasė padidinama viena papildoma klase.

RRM klasės nustatymas 3 kategorijos MIPP ir DIP

16. Rizikos vertė kainų intervale apskaičiuojama nuo MIPP ir DIP verčių paskirstymo rekomenduojamo laikymo laikotarpio pabaigoje. Paskirstymas gaunamas modeliuojant kainą ar kainas, pagal kurias nustatoma MIPP ir DIP vertė, rekomenduojamo laikymo laikotarpio pabaigoje. Rizikos vertė yra MIPP ir DIP vertė esant 97,5 proc. patikimumo lygiui rekomenduojamo laikymo laikotarpio pabaigoje, diskontuota iki dabartinės datos taikant tikėtiną nerizikingą diskonto veiksnį nuo dabartinės datos iki rekomenduojamo laikymo laikotarpio pabaigos.

▼M3

17. VEV nustatomas taip:

kur T – rekomenduojamo laikymo laikotarpio trukmė metais. Tik jeigu pagal modeliuojamą situaciją produktas pareikalaujamas arba panaikinamas prieš pasibaigiant rekomenduojam laikymo laikotarpiui, skaičiuojant atsižvelgiama į laikotarpį iki pareikalavimo ar panaikinimo metais.

▼B

18. MIPP ir DIP priskiriami prie RRM klasės, kaip nustatyta šio priedo 2 punkte, atsižvelgiant į VEV. Jeigu yra tik MIPP ir DIP mėnesio kainos duomenys, pagal šio priedo 2 punktą priskiriama RRM klasė padidinama viena papildoma klase.

19. Minimalus modeliuojamų situacijų skaičius – 10 000 .

20. Modeliuojama savirankos būdu tikėtiną pagrindinių MIPP ir DIP sutarčių kainų ar kainų lygių paskirstymą nustatant iš stebimo šių sutarčių grąžos paskirstymo numatant pakeitimo galimybę.

21. Šio priedo 16–20 punktuose nurodyto modeliavimo tikslais yra dviejų rūšių rinkos stebiniai, į kuriuos galima atsižvelgti nustatant MIPP ir DIP vertę: momentinės kainos (arba kainų lygiai) ir kreivės.

22. Kiekvieną kartą modeliuodamas momentinę kainą (ar lygį), MIPP ir DIP teikėjas:

(a) apskaičiuoja kiekvieno stebimo laikotarpio per pastaruosius 5 metus arba šio priedo 6 punkte nurodytus metus grąžą remdamasis kainos kiekvieno laikotarpio pabaigoje, padalytos iš kainos ankstesnio laikotarpio pabaigoje, logaritmu;

(b) atsitiktinai atrenka vieną stebimą laikotarpį, kuris atitinka visų kiekvieno modeliuojamo laikotarpio per rekomenduojamą laikymo laikotarpį pagrindinių sutarčių grąžą (tas pats stebimas laikotarpis atliekant tą patį modeliavimą gali būti naudojamas daugiau nei vieną kartą);

(c) apskaičiuoja kiekvienos sutarties grąžą susumuodamas pasirinktų laikotarpių grąžą ir koreguodamas šią grąžą, siekdamas užtikrinti, kad pagal modeliuojamą grąžos paskirstymą vertinama tikėtina grąža rizikos požiūriu būtų neutrali tikėtina grąža per rekomenduojamą laikymo laikotarpį. Galutinė grąžos vertė nustatoma taip: kur: — antrasis narys yra stebimos grąžos vidurkio poveikio korekcija; — trečiasis narys yra stebimos grąžos nuokrypio poveikio korekcija; — paskutinis narys yra kvanto poveikio korekcija, jeigu vykdymo valiuta skiriasi nuo turto valiutos. Korekcijos nariai yra šie: ρ – turto kainos ir atitinkamo valiutos kurso koreliacija, įvertinta per rekomenduojamą laikymo laikotarpį; σ – įvertintas turto kintamumas; σccy – įvertintas valiutos kurso kintamumas.

(d) apskaičiuoja kiekvienos pagrindinės sutarties kainą pagal eksponentinę grąžą.

23. Kreivėms atliekama pagrindinių komponenčių analizė (PKA) siekiant užtikrinti, kad kiekvieno kreivės taško judėjimo modeliavimas per ilgą laikotarpį galiausiai sudarytų nuoseklią kreivę.

(a) PKA atliekama taip: i) surenkami istoriniai duomenys apie terminų taškus, pagal kuriuos nubrėžiama kiekvieno prekybos laikotarpio kreivė per pastaruosius 5 metus arba šio priedo 6 punkte nurodytus metus; ii) užtikrinama, kad kiekvienas termino taškas būtų teigiamas; jeigu yra neigiamas termino taškas, visi terminų taškai perkeliami mažiausiu sveiku skaičiumi ar procentine dalimi siekiant užtikrinti teigiamas visų terminų taškų vertes; iii) apskaičiuojama kiekvieno laikotarpio grąža kiekvienam termino taškui remiantis natūraliu kainos (lygio) kiekvieno stebimo laikotarpio pabaigoje ir kainos (lygio) ankstesnio laikotarpio pabaigoje santykio logaritmu; iv) koreguojama grąža, stebima kiekviename termino taške, kad galutinis grąžos vidurkis visuose terminų taškuose būtų nulis; v) apskaičiuojama kovariacijos matrica tarp įvairių terminų susumuojant grąžos vertes; vi) apskaičiuojami kovariacijos matricos tikriniai vektoriai ir tikrinės vertės; vii) atrenkami tikriniai vektoriai, atitinkantys tris didžiausias tikrines vertes; viii) formuojama 3 stulpelių matrica, kurios pirmajame stulpelyje yra didžiausios tikrinės vertės tikrinis vektorius; viduriniame stulpelyje – antrosios didžiausios tikrinės vertės tikrinis vektorius; paskutiniame stulpelyje – trečiosios didžiausios tikrinės vertės tikrinis vektorius; ▼M3 ix) projektuojama grąža pagal tris pagrindinius tikrinius vektorius, apskaičiuotus pagal ankstesnį papunktį, dauginant pagal v papunktį gautą NxM grąžos matricą iš pagal viii papunktį gautos Mx3 tikrinių vektorių matricos; ▼B x) apskaičiuojama grąžos matrica, kuri būtų naudojama modeliuojant, ix dalies rezultatus dauginant iš pagal viii dalį gautos transponuotosios tikrinių vektorių matricos. Tai vertės, naudojamos modeliuojant.

(b) Kreivė modeliuojama taip: i) laiko etapas modelyje yra vienas laikotarpis. Kiekvienam stebėjimo laikotarpiui per rekomenduojamą laikymo laikotarpį reikia atsitiktinai pasirinkti apskaičiuotosios grąžos matricos eilutę. Kiekvieno termino taško T grąža yra pasirinktų termino tašką T atitinkančio stulpelio eilučių suma; ii) modeliuojamas kiekvieno termino taško T lygis yra dabartinis lygis termino taške T: — padaugintas iš modeliuojamos grąžos eksponentės, — koreguojamas atsižvelgiant į visus poslinkius siekiant užtikrinti teigiamas viso termino taško vertes ir — koreguojamas, kad tikėtinas vidurkis atitiktų dabartinį tikėtiną lygį termino taške T rekomenduojamo laikymo laikotarpio pabaigoje.

24. 3 kategorijos MIPP ir DIP, kuriems būdinga besąlygiška kapitalo apsauga, MIPP ir DIP teikėjas gali daryti prielaidą, jog rizikos vertė esant 97,5 proc. patikimumo lygiui lygi besąlygiškos kapitalo apsaugos lygiui rekomenduojamo laikymo laikotarpio pabaigoje, diskontuota iki dabartinės datos taikant tikėtiną nerizikingą diskonto veiksnį.

RRM klasės nustatymas 4 kategorijos MIPP ir DIP

25. Jeigu MIPP ir DIP veiklos rezultatai priklauso nuo rinkoje nestebimo veiksnio ar veiksnių arba yra tam tikru mastu kontroliuojami MIPP ir DIP teikėjo (arba kai tas pats yra pasakytina apie MIPP ir DIP sudedamąją dalį), MIPP ir DIP teikėjas atsižvelgia į tą veiksnį ar veiksnius laikydamasis šiame skirsnyje išdėstyto metodo.

26. Nustatomos įvairios MIPP ir DIP sudedamosios dalys, svarbios MIPP ir DIP veiklos rezultatams, kad tos sudedamosios dalys, kurios nėra visiškai arba iš dalies priklausomos nuo rinkoje nestebimo veiksnio ar veiksnių, būtų vertinamos remiantis atitinkamais šiame priede išdėstytais metodais, taikytinais 1, 2 ar 3 kategorijos MIPP ir DIP. Kiekvienai tokiai sudedamajai daliai apskaičiuojamas VEV.

27. MIPP ir DIP sudedamoji dalis, kuri visiškai arba iš dalies priklauso nuo rinkoje nestebimo veiksnio ar veiksnių, atitinka griežtus pripažintus sektoriaus ir reguliavimo standartus, kurie taikomi nustatant atitinkamą tikėtiną šių veiksnių ateities poveikį ir galimą su juo susijusį netikrumą. Jeigu sudedamoji dalis nėra visiškai priklausoma nuo rinkoje nestebimo veiksnio, į tokius rinkos veiksnius atsižvelgiama taikant savirankos metodiką, kaip numatyta 3 kategorijos MIPP ir DIP. MIPP ir DIP sudedamosios dalies VEV nustatomas derinant savirankos metodiką ir griežtus pripažintus sektoriaus ir reguliavimo standartus, kurie taikomi nustatant atitinkamą tikėtiną šių rinkoje nestebimų veiksnių ateities poveikį.

28. Kiekvienos MIPP ir DIP sudedamosios dalies VEV vertinamas proporcingai, kad būtų nustatytas bendrasis MIPP ir DIP VEV. Vertinant sudedamąsias dalis, atsižvelgiama į produkto savybes. Prireikus remiamasi produktų rinkos rizikos mažinimo algoritmais ir su teise dalytis pelną susijusios sudedamosios dalies ypatumais.

29. 4 kategorijos MIPP ir DIP, kuriems būdinga besąlygiška kapitalo apsauga, MIPP ir DIP teikėjas gali daryti prielaidą, kad rizikos vertė esant 97,5 proc. patikimumo lygiui lygi besąlygiškos kapitalo apsaugos lygiui rekomenduojamo laikymo laikotarpio pabaigoje, diskontuota iki dabartinės datos taikant tikėtiną nerizikingą diskonto veiksnį.

2 DALIS

Kredito rizikos vertinimo metodika

I. BENDRIEJI REIKALAVIMAI

30. Laikoma, kad MIPP ir DIP arba jo pagrindinės investicijos ar pozicijos kelia kredito riziką, jeigu MIPP ir DIP arba jo pagrindinių investicijų ar pozicijų grąža priklauso nuo teikėjo arba šalies, kuri privalo mokėti atitinkamas tiesiogines arba netiesiogines išmokas investuotojui, kreditingumo. MIPP ir DIP, kurio RRM yra 7, kredito rizikos vertinti nereikia.

31. Jeigu subjektas tiesiogiai įsipareigoja mokėti neprofesionaliajam investuotojui už MIPP ir DIP, vertinama tiesiogiai įsipareigojančiojo asmens kredito rizika.

32. Jeigu visus įsipareigojančiojo asmens arba vieno ar kelių netiesiogiai įsipareigojančiųjų asmenų mokėjimo įsipareigojimus besąlygiškai ir neatšaukiamai garantuoja kitas subjektas (garantas), gali būti remiamasi garanto kredito rizikos vertinimu, jeigu jis yra palankesnis nei atitinkamo įsipareigojančiojo asmens ar įsipareigojančiųjų asmenų kredito rizikos vertinimas.

33. Jeigu MIPP ir DIP turi poziciją pagrindinių investicijų ar metodų atžvilgiu, įskaitant MIPP ir DIP, kurie patys kelia kredito riziką arba savo ruožtu yra pagrindinės investicijos, keliančios kredito riziką, kredito rizika vertinama atsižvelgiant ir į paties MIPP ir DIP, ir į pagrindinių investicijų ar pozicijų (įskaitant pozicijas kitų MIPP ir DIP atžvilgiu) keliamą kredito riziką taikant skaidrumo metodą ir prireikus atliekant pakopinį vertinimą.

34. Jeigu kredito rizika kyla tik pagrindinių investicijų ar pozicijų (įskaitant pozicijas kitų MIPP ir DIP atžvilgiu) lygmeniu, kredito rizika vertinama ne paties MIPP ir DIP, o tų pagrindinių investicijų ar pozicijų lygmeniu taikant skaidrumo metodą. Jeigu MIPP ir DIP yra kolektyvinio investavimo į perleidžiamus vertybinius popierius subjektas (KIPVPS) arba alternatyvaus investavimo fondas (AIF), laikoma, kad pats KIPVPS ar AIF nekelia kredito rizikos, ir prireikus vertinamos KIPVPS ar AIF pagrindinės investicijos ar pozicijos.

35. Jeigu MIPP ir DIP turi poziciją kelių pagrindinių investicijų su kredito rizikos pozicija atžvilgiu, kiekvienos pagrindinės investicijos, kurios pozicija atitinka 10 arba daugiau procentų viso MIPP ir DIP turto ar vertės, keliama kredito rizika vertinama atskirai.

36. Vertinant kredito riziką laikoma, kad pagrindinės investicijos ar pozicijos biržos išvestinių finansinių priemonių arba tarpuskaitinių nebiržinių išvestinių finansinių priemonių atžvilgiu kredito rizikos nekelia. Laikoma, kad kredito rizikos nekyla ir tuo atveju, kai pozicija yra visiškai ir tinkamai užtikrinta arba kai neužtikrintos kredito riziką keliančios pozicijos sudaro mažiau nei 10 proc. viso MIPP ir DIP turto ar vertės.

II. KREDITO RIZIKOS VERTINIMAS

Įsipareigojančiųjų asmenų kredito rizikos vertinimas

37. Jei įmanoma, MIPP ir DIP teikėjas ex ante skiria vieną ar kelias išorines kredito rizikos vertinimo institucijas (ECAI), sertifikuotas arba registruotas Europos vertybinių popierių ir rinkų institucijoje (ESMA) pagal Europos Parlamento ir Tarybos reglamentą (EB) Nr. 1060/2009 ( 6 ), kurių kredito rizikos vertinimais bus nuosekliai remiamasi atliekant kredito rizikos vertinimą. Jeigu pagal tą politiką yra daug kredito rizikos vertinimų, remiamasi vidutiniu reitingu, renkantis mažesnę iš dviejų vidutinių verčių, jeigu vertinimų skaičius yra lyginis.

38. MIPP ir DIP kredito rizikos lygis ir kiekvienas atitinkamas įsipareigojantysis asmuo vertinamas remiantis (kai taikytina):

(a) ECAI MIPP ir DIP priskirtu kredito rizikos vertinimu;

(b) ECAI atitinkamam įsipareigojančiajam asmeniui priskirtu kredito rizikos vertinimu;

(c) jeigu nėra kredito rizikos vertinimo pagal a arba b papunktį ar abu papunkčius, nustatytuoju kredito rizikos vertinimu, kaip nurodyta šio priedo 43 punkte.

Kredito rizikos vertinimų susiejimas su kredito kokybės žingsniais

39. ECAI parengti kredito rizikos vertinimai susiejami su objektyvia kredito kokybės žingsnių skale remiantis Komisijos įgyvendinimo reglamentu (ES) 2016/1800 ( 7 ).

40. Kai kredito rizika vertinama taikant skaidrumo metodą, priskirtas kredito kokybės žingsnis atitinka kiekvieno atitinkamo įsipareigojančiojo asmens, kurio kredito riziką reikia įvertinti, kredito kokybės žingsnių svertinį vidurkį, nustatytą proporcingai pagal visą su jais susijusį atitinkamą turtą.

41. Pakopinio kredito rizikos vertinimo atveju visos kredito rizikos pozicijos vertinamos atskirai, sluoksniais, o priskirtas kredito kokybės žingsnis yra aukščiausias kredito kokybės žingsnis, pavyzdžiui, renkantis iš 1 kredito kokybės žingsnio ir 3 kredito kokybės žingsnio, aukštesnysis bus 3.

42. Pagal šio priedo 38 punktą kredito kokybės žingsnis koreguojamas pagal MIPP ir DIP terminą arba rekomenduojamą laikymo laikotarpį, remiantis toliau pateikta lentele, išskyrus atvejus, kai priskirtas tą terminą ar rekomenduojamą laikymo laikotarpį atspindintis kredito rizikos vertinimas):







Kredito kokybės žingsnis pagal šio priedo 38 punktą Pakoreguotas kredito kokybės žingsnis, kai MIPP ir DIP terminas arba rekomenduojamas laikymo laikotarpis, jeigu MIPP ir DIP terminas nenustatytas, yra iki vienerių metų Pakoreguotas kredito kokybės žingsnis, kai MIPP ir DIP terminas arba rekomenduojamas laikymo laikotarpis, jeigu MIPP ir DIP terminas nenustatytas, yra nuo vienerių iki dvylikos metų Pakoreguotas kredito kokybės žingsnis, kai MIPP ir DIP terminas arba rekomenduojamas laikymo laikotarpis, jeigu MIPP ir DIP terminas nenustatytas, yra ilgesnis nei dvylika metų 0 0 0 0 1 1 1 1 2 1 2 2 3 2 3 3 4 3 4 5 5 4 5 6 6 6 6 6

43. Jeigu įsipareigojantysis asmuo neturi išorės kredito rizikos vertinimo, nustatytasis kredito rizikos vertinimas, kaip nurodyta šio priedo 38 punkte, yra toks:

(a) 3 kredito kokybės žingsnis, jeigu įsipareigojantysis asmuo reguliuojamas kaip kredito įstaiga arba draudimo įmonė pagal taikytiną Sąjungos teisę arba Sąjungos teisei lygiaverte laikomą teisinę sistemą ir jeigu valstybės narės, kurioje įsteigtas įsipareigojantysis asmuo, reitingas būtų 3 kredito kokybės žingsnis;

(b) 5 kredito kokybės žingsnis visiems kitiems įsipareigojantiesiems asmenims.

III. KREDITO RIZIKOS MATAS

44. MIPP ir DIP priskiriamas nuo 1 iki 6 kredito rizikos matas (KRM) remiantis šio priedo 45 punkte pateikta atitikmenų lentele ir, kai tinka, taikant kredito rizikos mažinimo veiksnius pagal šio priedo 46, 47, 48 ir 49 punktus arba kredito rizikos didinimo veiksnius pagal šio priedo 50 ir 51 punktus.

45. Kredito kokybės žingsnių ir KRM atitikmenų lentelė:







Pakoreguotas kredito kokybės žingsnis Kredito rizikos matas 0 1 1 1 2 2 3 3 4 4 5 5 6 6

46. Gali būti priskiriamas 1 lygus KRM, jeigu MIPP ir DIP turtas arba atitinkamas užstatas ar turtas, kuriuo užtikrinami MIPP ir DIP mokėjimo įsipareigojimai, yra:

(a) visada iki termino tapatūs MIPP ir DIP mokėjimo įsipareigojimams investuotojams;

(b) laikomi trečiosios šalies atskiroje sąskaitoje tokiomis sąlygomis, kaip nustatyta Europos Parlamento ir Tarybos direktyvoje 2011/61/ES ( 8 ) arba Direktyvoje 2014/91/ES ( 9 ), ir

(c) jokiomis aplinkybėmis neprieinami jokiems kitiems teikėjo kreditoriams pagal taikytinus teisės aktus.

47. Gali būti priskiriamas 2 lygus KRM, jeigu MIPP ir DIP turtas arba atitinkamas užstatas ar turtas, kuriuo užtikrinami MIPP ir DIP mokėjimo įsipareigojimai, yra:

(a) visada iki termino tapatūs MIPP ir DIP mokėjimo įsipareigojimams investuotojams;

(b) nustatyti ir laikomi sąskaitose ar registruose pagal taikytinus teisės aktus, be kita ko, pagal Europos Parlamento ir Tarybos direktyvos 2009/138/EB ( 10 ) 275 ir 276 straipsnius ir

(c) tokie, kad neprofesionaliųjų investuotojų reikalavimai yra didesnio prioriteto nei kitų MIPP ir DIP teikėjo arba šalies, kuri privalo tiesiogiai arba netiesiogiai mokėti atitinkamas išmokas investuotojui, kreditorių reikalavimai.

48. Jeigu kredito rizika vertinama taikant skaidrumo ar pakopinį metodą, vertinant kiekvieno pagrindinio įsipareigojančiojo asmens kredito riziką gali būti taikomi ir šio priedo 46 ir 47 punktuose numatyti kredito rizikos mažinimo veiksniai.

49. Jeigu MIPP ir DIP negali atitikti šio priedo 47 punkte išvardytų kriterijų, pagal šio priedo 45 punktą priskiriamas KRM gali būti sumažintas viena klase, jeigu neprofesionaliųjų investuotojų reikalavimai yra didesnio prioriteto nei įprastų MIPP ir DIP teikėjo arba šalies, kuri privalo tiesiogiai arba netiesiogiai mokėti išmokas investuotojui, kreditorių reikalavimai, kaip nustatyta Direktyvos 2014/59/ES 108 straipsnyje, jeigu įsipareigojančiajam asmeniui taikomi tam tikri prudenciniai reikalavimai užtikrinti tinkamą turto ir įsipareigojimų atitiktį.

50. Pagal šio priedo 45 punktą nustatytas KRM didinamas dviem klasėmis, jeigu neprofesionaliojo investuotojo reikalavimas yra antraeilis, palyginti su privilegijuotųjų kreditorių reikalavimais.

51. Pagal šio priedo 45 punktą nustatytas KRM didinamas trim klasėmis, jeigu MIPP ir DIP yra MIPP ir DIP įsipareigojančiojo asmens nuosavų lėšų, kaip apibrėžta Europos Parlamento ir Tarybos reglamento Nr. 575/2013 ( 11 ) 4 straipsnio 1 dalies 118 punkte arba Direktyvos 2009/138/ES 93 straipsnyje, dalis.

3 DALIS

Rinkos ir kredito rizikos sumavimas formuojant suminį rizikos rodiklį

52. Bendrasis suminis rizikos rodiklis (SRR) priskiriamas atsižvelgiant į KRM ir RRM klasių derinį pagal šią lentelę:







RRM klasė KRM klasė RR1 RR2 RR3 RR4 RR5 RR6 RR7 KR1 1 2 3 4 5 6 7 KR2 1 2 3 4 5 6 7 KR3 3 3 3 4 5 6 7 KR4 5 5 5 5 5 6 7 KR5 5 5 5 5 5 6 7 KR6 6 6 6 6 6 6 7

▼M3

52a. Jei MIPP ir DIP teikėjas mano, kad suminis rizikos rodiklio numeris, suformuotas susumavus rinkos ir kredito riziką pagal 52 punktą, nepakankamai atspindi MIPP ir DIP riziką, toks MIPP ir DIP teikėjas gali nuspręsti šį skaičių padidinti. Sprendimo dėl tokio padidinimo priėmimo procesas turi būti įformintas dokumentais.

▼B

Suminiam rizikos rodikliui svarbūs stebėsenos duomenys

53. MIPP ir DIP teikėjas stebi RRM klasei apskaičiuoti svarbius rinkos duomenis ir, jeigu RRM klasė keičiama kita RRM klase, MIPP ir DIP teikėjas priskiria atitinkamą RRM klasę prie RRM klasės, kurią MIPP ir DIP atitiko pagal daugelį referencinių taškų per ankstesnius keturis mėnesius.

54. MIPP ir DIP teikėjas taip pat stebi KRM apskaičiuoti svarbius kredito rizikos kriterijus ir, jeigu pagal tuos kriterijus KRM turėtų būti pakeistas kitos klasės KRM, MIPP ir DIP teikėjas iš naujo priskiria KRM prie atitinkamos KRM klasės.

55. RRM klasė visuomet peržiūrima MIPP ir DIP teikėjui priėmus sprendimą dėl MIPP ir DIP investicijų politikos ir (arba) strategijos. Tokiomis aplinkybėmis bet kokie RRM pakeitimai suprantami kaip naujos MIPP ir DIP RRM klasės priskyrimas ir atitinkamai padaromi remiantis bendrosiomis tos kategorijos MIPP ir DIP RRM klasės nustatymo taisyklėmis.

4 DALIS

Likvidumo rizika

56. Laikoma, kad su MIPP ir DIP iš esmės susijusi likvidumo rizika, jeigu įvykdytas bet kuris iš šių kriterijų:

(a) MIPP ir DIP leidžiama prekiauti antrinėje rinkoje arba alternatyvioje likvidumo sistemoje ir rinkos formuotojai arba MIPP ir DIP teikėjas nesiūlo jokio užtikrinto likvidumo, todėl likvidumas priklauso tik nuo tuo, ar antrinėje rinkoje arba alternatyvioje likvidumo sistemoje yra pirkėjų ir pardavėjų, atsižvelgiant į tai, kad jeigu tam tikru momentu produktu įprastai prekiaujama biržoje, nereiškia, kad tuo pačiu produktu vėl bus įprastai prekiaujama biržoje kitu momentu;

(b) vidutinis pagrindinių investicijų likvidumo pobūdis yra daug mažesnis nei įprastas su MIPP ir DIP susijęs mokėjimų dažnis, kai ir jeigu MIPP ir DIP užtikrinamas likvidumas priklauso nuo pagrindinio turto likvidavimo;

(c) MIPP ir DIP teikėjo vertinimu, esant tam tikroms rinkos sąlygoms, neprofesionaliajam investuotojui gali kilti didelių sunkumų dėl investicijų atsiėmimo laiko ar išlaidų per produkto galiojimo laikotarpį.

57. MIPP ir DIP laikomas nelikvidžiu arba dėl sutarties sąlygų, arba ne, jeigu įvykdytas bet kuris iš šių kriterijų:

(a) MIPP ir DIP neleidžiama prekiauti antrinėje rinkoje, o MIPP ir DIP teikėjas arba trečioji šalis nesiūlo jokių alternatyvių likvidumo sistemų, arba alternatyviai likvidumo sistemai taikomos gana ribojančios sąlygos, įskaitant dideles baudas už sutarties nutraukimą anksčiau laiko arba savo nuožiūra nustatytas išpirkimo kainas, arba kai nėra jokių likvidumo susitarimų;

(b) MIPP ir DIP teikia pasitraukimo anksčiau laiko arba išpirkimo prieš nustatytą terminą galimybių, tačiau joms taikomos gana ribojančios sąlygos, įskaitant dideles baudas už sutarties nutraukimą anksčiau laiko arba savo nuožiūra nustatytas išpirkimo kainas, arba jomis galima pasinaudoti iš anksto gavus MIPP ir DIP teikėjo sutikimą arba jos taikomos jo nuožiūra;

(c) MIPP ir DIP neteikia pasitraukimo anksčiau laiko arba išpirkimo prieš nustatytą terminą galimybių.

58. Visais kitais atvejais MIPP ir DIP laikomi likvidžiais.









III PRIEDAS

SRR PATEIKIMAS

Pateikimo formatas

▼M3

1. MIPP ir DIP teikėjai naudoja toliau nurodytą SRR pateikimo pagrindinės informacijos dokumente formatą. Atitinkamas numeris paryškinamas taip, kaip parodyta, atsižvelgiant į MIPP ir DIP SRR.

▼B

SRR formos pildymo gairės

2. Po SRR pateiktame aprašomajame paaiškinime trumpai paaiškinamas SRR tikslas ir pagrindinės rizikos rūšys.

▼M3

3. Iš karto po SRR nurodoma rekomenduojamo laikymo laikotarpio trukmė. Be to, iš karto po SRR toliau išvardytais atvejais pateikiamas perspėjimas, kaip nurodyta pirmiau pateiktame šablone:

a) jeigu laikoma, kad esant kitam laikymo laikotarpiui MIPP ir DIP rizika bus daug didesnė;

b) jeigu manoma, kad su MIPP ir DIP iš esmės bus susijusi likvidumo rizika, nepriklausomai nuo to, ar tai susiję su sutartimi, ar ne;

c) jeigu manoma, kad MIPP ir DIP bus nelikvidus, nepriklausomai nuo to, ar tai susiję su sutartimi, ar ne.

▼B

4. Į kiekvieno MIPP ir DIP aprašomąjį paaiškinimą prireikus įtraukiama:

(a) paryškintuoju šriftu pateiktas perspėjimas, jeigu: i) manoma, kad MIPP ir DIP kyla valiutos rizika, kaip nurodyta šio reglamento 3 straipsnio 2 dalies c punkte (C elementas); ii) su MIPP ir DIP gali būti susijusi pareiga papildyti pirminę investiciją (D elementas);

(b) jei taikoma, su MIPP ir DIP iš esmės susijusios rizikos, kurios neįmanoma tinkamai atspindėti SRR, paaiškinimas (E elementas);

(c) patikslinimas: i) kad MIPP ir DIP numatyta (dalinė) kapitalo apsauga nuo rinkos rizikos, kai to reikia, kartu nurodant apsaugotą investuoto kapitalo dalį procentais (F elementas); ii) dėl konkrečių apribojimų sąlygų, jeigu (dalinė) kapitalo apsauga nuo rinkos rizikos ribota (G elementas); iii) kad MIPP ir DIP nenumatyta kapitalo apsauga nuo rinkos rizikos, jei taikoma (H elementas); iv) kad MIPP ir DIP nenumatyta su kredito rizika susijusi kapitalo garantija, jei taikoma (I elementas); v) dėl konkrečių apribojimų sąlygų, jeigu apsauga nuo kredito rizikos ribota (J elementas).

5. Jeigu MIPP ir DIP teikia įvairių investavimo galimybių, MIPP ir DIP teikėjai naudoja šio priedo 1 punkte nurodytą SRR pateikimo formatą nurodydami visas numatytas rizikos klases nuo žemiausios iki aukščiausios.

6. Dėl išvestinių finansinių priemonių, kurios yra ateities, pasirinkimo pirkti ir pasirinkimo parduoti sandoriai reguliuojamoje rinkoje ar reguliuojamai rinkai prilygstančioje trečiosios valstybės rinkoje pagal Reglamento (ES) Nr. 600/2014 28 straipsnį, nurodomi A, B ir, prireikus, H elementai.

▼M3

6a. 1 kategorijos MIPP ir DIP, kaip apibrėžta II priedo 4 punkto b papunktyje, prie SRR pridedamų aprašomųjų paaiškinimų terminologija prireikus pakoreguojama, kad atspindėtų specifines MIPP ir DIP ypatybes, pavyzdžiui, pirminės investicijos sumos nebuvimą.

▼B

Aprašomieji paaiškinimai

7. Pateikiant SRR, įskaitant šio priedo 4 punktą, prireikus naudojami šie aprašomieji paaiškinimai:

[A elementas] Suminis rizikos rodiklis parodo šio produkto rizikos lygį, palyginti su kitais produktais. Jis parodo, kiek tikėtina, kad dėl produkto bus patirta nuostolių dėl pokyčių rinkose arba dėl to, kad negalėsime jums sumokėti.

[B elementas] Šį produktą priskyrėme prie [1/2/3/4/5/6/7] iš 7 rizikos klasių, kur [1 = „mažiausia“ / 2 = „maža“ / 3 = „nedidelė“ / 4 = „vidutinė“ / 5 = „gana didelė“ / 6 = „didelė“ / 7 = „didžiausia“].

[Be to, reikia įtraukti trumpą, ne daugiau kaip 300 spaudos ženklų paprastą produkto priskyrimo prie rizikos klasės paaiškinimą ]

[Paaiškinimo pavyzdys: Tai reiškia, kad su būsimais veiklos rezultatais susiję nuostoliai gali būti [1 = „labai nedideli“ / 2 = „nedideli“ / 3 = „gana nedideli“ / 4 = „vidutinio dydžio“ / 5 = „gana dideli“ / 6 = „dideli“ / 7 = „labai dideli“] ir [1, 2 = „labai mažai tikėtina“ / 3 = „mažai tikėtina“ / 4 = „yra galimybė“ / 5 = „tikėtina“ / 6 = „labai tikėtina“], kad prastos rinkos sąlygos padarys poveikį [mūsų] [X] gebėjimui jums sumokėti].

[[Jei taikytina:] C elementas, paryškintuoju šriftu] Atkreipkite dėmesį į valiutos riziką. Gausite išmokas kita valiuta, tad jūsų galutinė grąža priklauso nuo dviejų valiutų keitimo kurso. Pirmiau nurodytame rodiklyje į šią riziką neatsižvelgta.

[[Jei taikytina:] D elementas] Tam tikromis aplinkybėmis jums gali prireikti atlikti papildomus mokėjimus nuostoliams padengti. (paryškintuoju šriftu) Bendrieji nuostoliai, kuriuos galite patirti, gali smarkiai viršyti investuotą sumą.

[Jei taikytina:] [E elementas] [Reikia pateikti ne daugiau kaip 200 spaudos ženklų kitų su MIPP ir DIP iš esmės susijusios rizikos rūšių, kurios neįtrauktos į suminį rizikos rodiklį, paaiškinimą]

[Jei taikytina:] [F elementas] [Turite teisę atgauti bent [įrašyti %] savo kapitalo. Šią ribą viršijanti suma ir bet kokia papildoma grąža priklauso nuo būsimų rinkos veiklos rezultatų ir yra nežinoma.]

[Jei taikytina:] [G elementas] [Tačiau tokia apsauga nuo būsimų rinkos veiklos rezultatų nebus taikoma, jeigu […]

— [Jeigu taikomos pasitraukimo anksčiau laiko sąlygos] išgryninsite anksčiau nei po [... metų / mėnesių / dienų]] — [Jeigu reikia reguliariai atlikti mokėjimus] laiku nesumokėsite. — [Jeigu taikomi kiti apribojimai: reikia pateikti paprastą ne daugiau kaip […] spaudos ženklų paaiškinimą.]

[Jei taikytina:] [H elementas] [Šiam produktui nenumatyta jokia apsauga nuo būsimų rinkos veiklos rezultatų, todėl galite netekti dalies arba visos savo investuotos sumos.]

[Jei taikytina:] [I elementas] [Jeigu negalėsime jums sumokėti jums priklausančios sumos, galite netekti visos investuotos sumos.]

[Jei taikytina:] [J elementas] [Tačiau galite pasinaudoti vartotojų apsaugos sistema (žr. skirsnį „Kas atsitinka, jei negalėsime jums sumokėti“). Pirmiau nurodytame rodiklyje į tokią apsaugą neatsižvelgiama.]

▼M3









IV PRIEDAS

VEIKLOS REZULTATŲ SCENARIJAI

Scenarijų skaičius

1. Pagal šį reglamentą numatomi veiklos rezultatų scenarijai, susiję su įvairiais galimos grąžos lygiais:

a) palankus scenarijus,

b) nuosaikus scenarijus,

c) nepalankus scenarijus,

d) nepalankiausias scenarijus.

2. Nepalankiausiame scenarijuje išdėstomas reikšmingas nepalankus MIPP ir DIP poveikis, neįtrauktas į šio priedo 1 punkto c papunktyje nurodytą nepalankų scenarijų. Nepalankiausiame scenarijuje numatomi tarpiniai laikotarpiai, jeigu tokie laikotarpiai numatomi šio priedo 1 punkto a–c papunkčiuose nurodytuose veiklos rezultatų scenarijuose.

3. Papildomas scenarijus draudimo principu pagrįstiems investiciniams produktams rengiamas remiantis šio priedo 1 punkto b papunktyje nurodytu nuosaikiu scenarijumi, jeigu investicijų grąžai nustatyti svarbu atsižvelgti į veiklos rezultatus.

4. Mažiausia investicijų grąža taip pat rodoma neatsižvelgiant į situaciją, kai MIPP ir DIP teikėjas arba šalis, kuri privalo mokėti atitinkamas tiesiogines ar netiesiogines išmokas neprofesionaliajam investuotojui, negali jų sumokėti.

Nepalankių, nuosaikių ir palankių scenarijų reikšmių apskaičiavimas rekomenduojamam 2 kategorijos MIPP ir DIP laikymo laikotarpiui

1 atvejis. VIII priedo 1 punkte nurodyti MIPP ir DIP, kurie turi pakankamai ankstesnių laikotarpių duomenų

5. Toliau pateiktos taisyklės taikomos VIII priedo 1 punkte nurodytiems MIPP ir DIP, kai skaičiavimo metu tenkinami šie kriterijai, susiję su ankstesnių viena po kitos sekančių metinių MIPP ir DIP reikšmių trukme:

a) ji ilgesnė nei 10;

b) ji penkeriais metais ilgesnė už rekomenduojamo MIPP ir DIP laikymo laikotarpio trukmę.

6. Jei rekomenduojama laikymo laikotarpio trukmė yra penkeri metai ar mažiau, nepalankūs, nuosaikūs ir palankūs scenarijai apskaičiuojami vertinant paskutinius 10 metų nuo skaičiavimo datos. Jeigu rekomenduojama laikymo laikotarpio trukmė yra daugiau nei penkeri metai, nepalankūs, nuosaikūs ir palankūs scenarijai apskaičiuojami vertinant laikotarpį, kuris yra lygus rekomenduojamam laikymo laikotarpiui pridėjus penkerius metus nuo skaičiavimo datos.

7. Nepalankių, nuosaikių ir palankių scenarijų skaičiavimas apima šiuos veiksmus:

a) per šio priedo 6 punkte nurodytą laikotarpį nustatyti visas sutampančias intervalų dalis, kurių kiekvienos trukmė yra lygi rekomenduojamo laikymo laikotarpio trukmei ir kurios prasideda arba baigiasi kiekvieną MIPP ir DIP, kurie vertinami kas mėnesį, vertinimo mėnesį arba dieną, kurios patenka į tą laikotarpį;

b) MIPP ir DIP, kurių rekomenduojamas laikymo laikotarpis yra ilgesnis nei vieni metai, visų sutampančių intervalų dalys, kurių kiekvienos trukmė yra lygi arba trumpesnė už rekomenduojamo laikymo laikotarpio trukmę, bet ji yra lygi arba ilgesnė nei vieni metai, ir kurios baigiasi šio priedo 6 punkte nurodyto laikotarpio pabaigoje, turi būti nustatomos atskirai;

c) apskaičiuoti kiekvienos a ir b punktuose nurodytos intervalo dalies MIPP ir DIP veiklos rezultatus: i) remiantis MIPP ir DIP veiklos rezultatais per tikslią kiekvieno intervalo dalį; ii) atskaičius visas taikomas išlaidas; iii) darant prielaidą, kad visos fondo paskirstytinos pajamos buvo reinvestuotos; iv) naudojant linijinę transformaciją, kad veiklos rezultatai būtų pasiekti intervalų dalimis, kurios yra trumpesnės nei rekomenduojamas laikymo laikotarpis, kad būtų suvienodintos visos panašaus ilgio intervalų dalys;

d) suskirstyti pagal a punktą nustatytas intervalų dalis pagal veiklos rezultatus, apskaičiuotus pagal c punktą, kad iš tų intervalų dalių būtų galima nustatyti vidutines ir geriausias intervalų dalis pagal veiklos rezultatus;

e) suskirstyti pagal a ir b punktus nustatytas intervalų dalis pagal veiklos rezultatus, apskaičiuotus pagal c punktą, kad iš tų intervalų dalių būtų galima nustatyti prasčiausias intervalų dalis pagal veiklos rezultatus.

8. Nepalankus scenarijus atspindi blogiausią MIPP ir DIP vertės raidą pagal šio priedo 7 punkto e papunktį.

9. Nuosaikus scenarijus atspindi vidutinę MIPP ir DIP raidą pagal šio priedo 7 punkto d papunktį.

10. Palankus scenarijus atspindi geriausią MIPP ir DIP vertės raidą pagal šio priedo 7 punkto d papunktį.

11. Scenarijai apskaičiuojami bent vieną kartą per mėnesį.

2 atvejis. VIII priedo 1 punkte nurodyti MIPP ir DIP, kurie neturi pakankamai ankstesnių laikotarpių duomenų ir turi galimybę naudoti lyginamąjį indeksą

12. VIII priedo 1 punkte nurodytų MIPP ir DIP atveju nepalankūs, nuosaikūs ir palankūs scenarijai apskaičiuojami, kaip nurodyta šio priedo 6–11 punktuose, naudojant lyginamojo indekso duomenis, papildančius MIPP ir DIP reikšmes ir atskaičius visas taikomas išlaidas, kai:

a) MIPP ir DIP reikšmių ilgis neatitinka šio priedo 5 punkte nustatytų kriterijų;

b) lyginamasis indeksas yra tinkamas įvertinti veiklos rezultatų scenarijus pagal šio priedo 16 punkte nurodytus kriterijus ir

c) egzistuoja lyginamojo indekso istoriniai duomenys, atitinkantys šio priedo 5 punkte nustatytus kriterijus.

Jeigu pateikiant informaciją apie MIPP ir DIP tikslus daroma nuoroda į lyginamąjį indeksą, toks lyginamasis indeksas naudojamas su sąlyga, kad buvo įvykdytos pirmoje pastraipoje nurodytos sąlygos.

3 atvejis. VIII priedo 1 punkte nurodyti MIPP ir DIP, kurie neturi pakankamai ankstesnių laikotarpių duomenų ir neturi lyginamojo indekso, arba turi lyginamąjį indeksą, bet neturi pakankamų ankstesnių laikotarpių duomenų, arba bet kurie kiti 2 kategorijos MIPP ir DIP

13. VIII priedo 1 punkte nurodytų MIPP ir DIP, kuriems netaikomas 1 arba 2 atvejis ir kurie nėra kiti 2 kategorijos MIPP ir DIP, atveju, nepalankūs, nuosaikūs ir palankūs scenarijai apskaičiuojami, kaip nurodyta šio priedo 6–11 punktuose, naudojant lyginamuosius indeksus, kurie nustatyti Europos Parlamento ir Tarybos reglamente (ES) 2016/1011 ( 12 ). Šie lyginamieji indeksai atspindi turto klases, į kurias investuoja MIPP ir DIP, arba pagrindines investicijas, kurių pozicijų turi MIPP ir DIP, siekiant papildyti MIPP ir DIP reikšmes arba šio priedo 12 punkte nurodytą lyginamąjį indeksą. Atsižvelgiama į visas turto klases, į kurias MIPP ir DIP galėtų investuoti daugiau nei 25 % savo turto, arba į pagrindines investicijas, kurių pozicijos sudaro daugiau nei 25 % Jeigu tokio lyginamojo indekso nėra, naudojamas atitinkamas pakaitinis kintamasis.

14. Jeigu MIPP ir DIP investuoja į skirtingų tipų turtą arba siūlo įvairių tipų pagrindinių investicijų pozicijas ir nustatomas daugiau nei vienas šio priedo 13 punkte nurodytas lyginamasis indeksas, scenarijai apskaičiuojami naudojant sudėtinį lyginamąjį indeksą, atsižvelgiant į numatomų investicijų į kiekvieno tipo turtą arba pagrindinių investicijų dalį.

15. 2 kategorijos MIPP ir DIP, kurie neturi lyginamojo indekso arba pakaitinio kintamojo ir pakankamai šio priedo 5 punkte nustatytus MIPP ir DIP kriterijus atitinkančių ankstesnių laikotarpių duomenų, atveju, veiklos scenarijai apskaičiuojami pagal šio priedo 21–27 punktus, naudojant penkiolikos ankstesnių metų MIPP ir DIP grąžos duomenis arba atitinkamą lyginamąjį indeksą ar pakaitinį kintamąjį.

2 ir 3 atvejai. Tinkamų lyginamųjų indeksų arba pakaitinių kintamųjų naudojimas

16. Siekdami įvertinti, ar tikslinga vertinant veiklos rezultatų scenarijus naudoti tam tikrą lyginamąjį indeksą ar pakaitinį kintamąjį, MIPP ir DIP teikėjai taiko toliau išvardytus kriterijus, su sąlyga, kad tie kriterijai atitinka MIPP ir DIP tikslus ir turto, į kurį investuoja MIPP ir DIP, tipą arba pagrindines investicijas, kurių pozicijas siūlo MIPP ir DIP ir kurios yra svarbios MIPP ir DIP:

a) rizikos ir grąžos profilį, kai lyginamasis indeksas arba pakaitinis kintamasis ir MIPP ir DIP priskiriami tai pačiai SRR arba kintamumo ir tikėtinos grąžos kategorijai arba abiem šioms kategorijoms;

b) tikėtiną grąžą;

c) turto paskirstymo sudėtį (kai MIPP ir DIP turto sudėtis atspindi sudėtinį indeksą, o lyginamasis indeksas arba pakaitinis kintamasis, naudojamas siekiant apskaičiuoti veiklos rezultatų scenarijus, nuosekliai atspindi sudėtinio indekso dalis);

d) galimą turtą, į kurį laikydamiesi investavimo politikos investuoja MIPP ir DIP;

e) pagrindinių turto klasių pozicijas;

f) geografinę riziką;

g) sektoriaus pozicijas;

h) MIPP ir DIP pajamų paskirstymą;

i) likvidumo priemones (pavyzdžiui, dienos prekybos apimtis, pirkimo ir pardavimo kainų skirtumus ir pan.);

j) trukmę;

k) kredito reitingo kategoriją;

l) kintamumą arba ankstesnių laikotarpių kintamumą, arba abu šiuos kriterijus.

MIPP ir DIP teikėjai gali naudoti ne tik pirmoje pastraipoje išvardytus kriterijus, jeigu jie įrodo, kad papildomi kriterijai yra svarbūs atsižvelgiant į MIPP ir DIP tikslus ir turto, į kurį MIPP ir DIP investuoja, rūšį arba pagrindinių investicijų, kurių pozicijas siūlo MIPP ir DIP, rūšį.

17. MIPP ir DIP teikėjai turi sugebėti įrodyti, kad lyginamieji indeksai atitinka MIPP ir DIP tikslus, ir savo sprendimą užfiksuoti dokumentuose, įskaitant aiškų lyginamojo indekso naudojimo pagrindimą.

2 kategorijos MIPP ir DIP nepalankiausio scenarijaus apskaičiavimas

18. 2 kategorijos MIPP ir DIP nepalankiausias scenarijus apskaičiuojamas atliekant tokius veiksmus:

a) nustatoma w ilgio intervalo dalis, atitinkanti šiuos intervalus:



1 metai > 1 metai Dienos kainos 21 63 Savaitės kainos 8 16 Mėnesio kainos 6 12

b) kiekvienai w ilgio intervalo daliai nustatomos ankstesnių laikotarpių logaritminės normaliosios grąžos rt , kur t = t1, t2, …, tw ;

c) kintamumas įvertinamas pagal toliau pateiktą formulę, pradedant nuo ti = t1 ir tęsiant iki ti = t–+1, kur H – ankstesnių laikotarpių stebėjimų skaičius intervale: kur M – stebėjimų intervalo dalyje skaičius, o yra visų ankstesnių laikotarpių logaritminių normaliųjų grąžų atitinkamoje intervalo dalyje vidurkis;

d) nustatoma, kad vertė atitinka 99-ąjį procentilį 1 metais ir 95-ąjį procentilį kitais laikymo laikotarpiais; ši vertė yra kintamumas nepalankiausiomis sąlygomis .

19. 2 kategorijos MIPP ir DIP tikėtinos vertės rekomenduojamo laikymo laikotarpio pabaigoje pagal nepalankiausią scenarijų:

kur:

a) N – prekybos laikotarpių skaičius per rekomenduojamą laikymo laikotarpį ir kur kiti nariai yra apibrėžti II priedo 12 punkte;

b) z α – tinkamai atrinkta MIPP ir DIP vertė esant kraštutiniam procentiliui, atitinkanti 1 % 1 metais ir 5 % kitais laikymo laikotarpiais.

20. Nurodyta nepalankiausio scenarijaus vertė neturi būti geresnė už nepalankaus scenarijaus vertę.

Rekomenduojamo laikymo laikotarpio scenarijaus verčių apskaičiavimas tam tikriems 1 kategorijos MIPP ir DIP, 3 kategorijos MIPP ir DIP ir 4 kategorijos MIPP ir DIP

21. Esant palankiam scenarijui, MIPP ir DIP vertė būtų lygi numatomo rezultatų paskirstymo per rekomenduojamą laikymo laikotarpį, atskaičius visas taikomas išlaidas, 90-ajam procentiliui.

22. Esant nuosaikiam scenarijui, MIPP ir DIP vertė būtų lygi numatomo rezultatų paskirstymo per rekomenduojamą laikymo laikotarpį, atskaičius visas taikomas išlaidas, 50-ajam procentiliui.

23. Esant nepalankiam scenarijui, MIPP ir DIP vertė būtų lygi numatomo rezultatų paskirstymo per rekomenduojamą laikymo laikotarpį, atskaičius visas taikomas išlaidas, 10-ajam procentiliui.

24. Jeigu MIPP ir DIP teikėjas mano, kad yra reikšminga rizika, kad šie scenarijai gali suteikti neprofesionaliesiems investuotojams nepagrįstų lūkesčių dėl galimos grąžos, jie gali naudoti mažesnius procentilius, nei nurodyta šio priedo 21, 22 ir 23 punktuose.

25. 3 kategorijos MIPP ir DIP atveju numatomo MIPP ir DIP rezultatų paskirstymo per rekomenduojamą laikymo laikotarpį metodas yra identiškas II priedo 19–23 punktuose apibrėžtam metodui. Tačiau tikėtina kiekvienos rūšies turto grąža yra per laikotarpį stebima grąža, apskaičiuojama nediskontuojant tikėtinų veiklos rezultatų taikant tikėtiną nerizikingą diskonto veiksnį.

26. Apskaičiuojant 3 kategorijos MIPP ir DIP nepalankiausią scenarijų, lyginant su 2 kategorijos MIPP ir DIP skaičiavimais, taikomos šios korekcijos:

a) nustatomas kintamumas nepalankiausiomis sąlygomis , remiantis šio priedo 18 punkto a, b ir c papunkčiuose nustatyta metodika;

b) patikslinama ankstesnių laikotarpių grąžos rt skalė, remiantis toliau nurodyta formule:

c) atliekama saviranka, kaip aprašyta II priedo 22 punkte;

d) apskaičiuojama kiekvienos sutarties grąža, susumuojant atrinktų laikotarpių grąžos vertes ir jas koreguojant, siekiant užtikrinti, kad pagal modeliuojamą grąžos paskirstymą įvertinta tikėtina grąža būtų: kur E*[rpritaikius saviranką ] – naujas modeliuojamas vidurkis.

27. 3 kategorijos MIPP ir DIP nepalankiausias scenarijus yra MIPP ir DIP vertė esant kraštutiniam procentiliui zα, kaip apibrėžta šio priedo 19 punkte, pagal modeliuojamą paskirstymą, kaip nustatyta šio priedo 26 punkte.

28. 4 kategorijos MIPP ir DIP dėl tų rinkoje nestebimų veiksnių taikomas II priedo 27 punkte nurodytas metodas, prireikus kartu su 3 kategorijos MIPP ir DIP taikytinu metodu. Šio priedo 5–20 punktuose nustatyti 2 kategorijos MIPP ir DIP taikytini atitinkami metodai ir šio priedo 21–27 punktuose nustatyti 3 kategorijos MIPP ir DIP taikytini atitinkami metodai naudojami tam tikroms MIPP ir DIP sudedamosioms dalims, jeigu MIPP ir DIP sudaro kelios sudedamosios dalys. Veiklos rezultatų scenarijai yra atitinkamų sudedamųjų dalių svertinis vidurkis. Skaičiuojant veiklos rezultatus atsižvelgiama į produkto savybes ir kapitalo garantijas.

29. 1 kategorijos MIPP ir DIP, kaip apibrėžta II priedo 4 punkto a papunktyje, ir 1 kategorijos MIPP ir DIP, kaip apibrėžta II priedo 4 punkto b papunktyje, kurie nėra ateities, pasirinkimo pirkti ir pasirinkimo parduoti sandoriai reguliuojamoje rinkoje ar reguliuojamai rinkai prilygstančioje trečiosios valstybės rinkoje pagal Reglamento (ES) Nr. 600/2014 28 straipsnį, veiklos rezultatų scenarijai apskaičiuojami remiantis šio priedo 21–27 punktais.

Rekomenduojamo laikymo laikotarpio scenarijaus verčių apskaičiavimas kitų tipų 1 kategorijos MIPP ir DIP

30. 1 kategorijos MIPP ir DIP, kurie yra ateities, pasirinkimo pirkti ir pasirinkimo parduoti sandoriai reguliuojamoje rinkoje ar reguliuojamai rinkai prilygstančioje trečiosios valstybės rinkoje pagal Reglamento (ES) Nr. 600/2014 28 straipsnį, veiklos rezultatų scenarijai pateikiami kaip išmokų struktūros grafikai. Įtraukiamas grafikas, kuriame parodomi veiklos rezultatai pagal visus scenarijus įvairiems pagrindinės vertės lygiams. Horizontalioji grafiko ašis rodo įvairias galimas pagrindinės vertės kainas, o vertikalioji – pelną ar nuostolius esant įvairioms pagrindinės vertės kainoms. Kiekvienai pagrindinės vertės kainai grafike parodomas su ja susijęs pelnas ar nuostoliai ir kartu parodoma, kokia bus pagrindinės vertės kaina, kai pelnas ar nuostoliai bus nuliniai.

31. 1 kategorijos MIPP ir DIP, kaip apibrėžta II priedo 4 punkto c papunktyje, nurodomas pagrįstas konservatyvus tiksliausias tikėtinos veiklos rezultatų scenarijų, nurodytų šio priedo 1 punkto a, b ir c papunkčiuose, verčių įvertis rekomenduojamo laikymo laikotarpio pabaigoje.

Pasirinkti ir pateikti scenarijai atitinka ir papildo kitą pagrindinės informacijos dokumente teikiamą informaciją, įskaitant bendrąjį MIPP ir DIP rizikos pobūdį. MIPP ir DIP teikėjas užtikrina, kad scenarijai atitiktų produkto vidaus valdymo išvadas, įskaitant, be kita ko, MIPP ir DIP teikėjo atliekamą MIPP ir DIP testavimą nepalankiausiomis sąlygomis, taip pat duomenis ir analizę, naudojamus siekiant parengti kitą į pagrindinės informacijos dokumentą įtrauktiną informaciją.

Scenarijai atrenkami siekiant subalansuotai pristatyti galimus MIPP ir DIP rezultatus ir palankiomis, ir nepalankiomis sąlygomis, tačiau rodomi tik scenarijai, kurių galima pagrįstai tikėtis. Scenarijai, kuriais gali būti nepagrįstai pabrėžiami palankūs rezultatai nepabrėžiant nepalankių, neatrenkami.

Tarpinių laikymo laikotarpių scenarijų verčių apskaičiavimas

32. MIPP ir DIP, kurių rekomenduojamas laikymo laikotarpis yra nuo vienų iki 10 metų, atveju parodomi dviejų laikymo laikotarpių veiklos rezultatai: pirmųjų metų pabaigos ir rekomenduojamo laikymo laikotarpio pabaigos.

33. MIPP ir DIP, kurių rekomenduojamas laikymo laikotarpis yra 10 ar daugiau metų, atveju parodomi trijų laikymo laikotarpių veiklos rezultatai: pirmųjų metų pabaigos, rekomenduojamo laikymo laikotarpio, suapvalinant iki artimiausių metų pabaigos, ir rekomenduojamo laikymo laikotarpio pabaigos.

34. MIPP ir DIP, kurių rekomenduojamas laikymo laikotarpis yra vieni metai arba trumpesnis, tarpinių laikymo laikotarpių veiklos rezultatų scenarijai nerodomi.

35. 2 kategorijos MIPP ir DIP vertės, kurias reikia parodyti per tarpinius laikotarpius esant nepalankiems, nuosaikiems ir palankiems scenarijams, apskaičiuojamos pagal šio priedo 5–14 punktus, naudojant 6 punkte nurodytą laikotarpį, tačiau remiantis per tarpinį laikymo laikotarpį pasiektais rezultatais.

36. 2 kategorijos MIPP ir DIP vertės, kurias reikia parodyti per tarpinius laikotarpius esant nepalankiausiam scenarijui, apskaičiuojamos pagal šio priedo 18 ir 19 punktuose pateiktas formules, kur N yra prekybos laikotarpių skaičius nuo tarpinio laikotarpio pradžios iki jo pabaigos datos. Šio priedo 20 punktas taikomas ir tarpiniams laikotarpiams.

37. Šio priedo 15 ir 29 punktuose nurodytų 3 ir 4 kategorijų MIPP ir DIP atveju, jeigu netaikomas šio priedo 38 punktas, scenarijų vertes, kurias reikia parodyti per tarpinius laikotarpius, MIPP ir DIP teikėjai vertina remdamiesi rekomenduojamo laikymo laikotarpio pabaigos įverčiais.

38. 1 kategorijos MIPP ir DIP, kurie yra ateities, pasirinkimo pirkti ir pasirinkimo parduoti sandoriai reguliuojamoje rinkoje ar reguliuojamai rinkai prilygstančioje trečiosios valstybės rinkoje pagal Reglamento (ES) Nr. 600/2014 28 straipsnį, arba VI priedo 90 punkto d papunktyje nurodytų MIPP ir DIP atveju veiklos rezultatų scenarijai gali būti rodomi tik rekomenduojamo laikymo laikotarpio pabaigoje.

Bendrieji reikalavimai

39. MIPP ir DIP veiklos rezultatų scenarijai apskaičiuojami atskaičius visas teikiamo scenarijaus ir laikymo laikotarpio išlaidas pagal VI priedą.

40. Veiklos rezultatų scenarijai apskaičiuojami naudojant sumas, kurios atitinka apskaičiuojant išlaidas naudojamas sumas, kaip nurodyta VI priedo 90 ir 91 punktuose.

41. MIPP ir DIP, kurie yra išankstinės sutartys, ateities sandoriai, sandoriai dėl kainų skirtumo arba apsikeitimo sandoriai, veiklos rezultatų scenarijai apskaičiuojami darant prielaidą, kad 40 punkte nurodyta suma yra nominalioji suma.

42. Veiklos rezultatų scenarijai pateikiami pinigine išraiška. Skaičiai pagal nutylėjimą suapvalinami iki artimiausių 10 EUR arba atitinkamos valiutos reikšmės, išskyrus atvejus, kai yra konkrečių išmokų sąlygų, todėl apvalinimas iki artimiausių 10 EUR arba atitinkamos valiutos reikšmės gali būti klaidinantis; tokiu atveju MIPP ir DIP teikėjas skaičius gali apvalinti iki artimiausio euro. Nepažeidžiant šio priedo 7 punkto, pinigine skaičių išraiška nurodoma suma, kurią neprofesionalusis investuotojas gautų (atskaičius išlaidas) per laikymo laikotarpį, kuri apima:

a) mokėjimus, kurie turi būti sumokami laikymo laikotarpio pabaigoje, įskaitant kompensuotą kapitalą;

b) atkarpas ar kitas sumas, gautas iki laikymo laikotarpio pabaigos, darant prielaidą, kad tos sumos nebus reinvestuojamos.

43. MIPP ir DIP, kurie yra išankstinės sutartys, ateities sandoriai, sandoriai dėl kainų skirtumų arba apsikeitimo sandoriai, veiklos rezultatų scenarijai pinigine išraiška parodo pelną arba nuostolius, gautus per laikymo laikotarpį.

44. Veiklos rezultatų scenarijai taip pat pateikiami procentais kaip metinis investicijų grąžos vidurkis. Šis skaičius apskaičiuojamas naudojant scenarijaus vertę kaip skaitiklį, o pirminę investicijų sumą arba sumokėtą kainą – kaip vardiklį pagal šią formulę:

(scenarijaus vertė / pradinė investicija) ^ (1/T) – 1, jei T > 1. Čia T – rekomenduojamo laikymo laikotarpio trukmė metais.

45. Jeigu rekomenduojami laikymo laikotarpiai yra trumpesni nei vieni metai, procentais pateikiami veiklos rezultatų scenarijai turi atspindėti ne metinę, o prognozuojamą to laikotarpio grąžą.

46. MIPP ir DIP, kurie yra išankstinės sutartys, ateities sandoriai, sandoriai dėl kainų skirtumų arba apsikeitimo sandoriai, grąža procentais apskaičiuojama atsižvelgiant į nominaliąją sutarties vertę, išnašoje pateikiant skaičiavimo paaiškinimą. Skaičiavimo formulė yra tokia:

(Grynasis pelnas arba nuostoliai / nominalioji suma) ^ (1/T) – 1, jei T > 1.

Išnašoje nurodoma, kad galima grąža apskaičiuojama procentais nuo nominaliosios sumos.

47. Vertinant draudimo principu pagrįstus investicinius produktus, be metodų, nurodytų pirmiau, įskaitant šio priedo 28 punktą, apskaičiuojant investicijų veiklos rezultatų scenarijus taikomos šios sąlygos:

a) atsižvelgiama į teisę gauti dalį būsimo pelno;

b) prielaidos dėl teisės gauti dalį būsimo pelno atitinka prielaidą dėl pagrindinio turto metinio grąžos lygio;

c) prielaidos dėl to, kaip būsimu pelnu dalysis MIPP ir DIP teikėjas ir neprofesionalusis investuotojas, ir kitos prielaidos dėl būsimo pelno pasidalijimo yra tikroviškos ir atitinka dabartinę MIPP ir DIP teikėjo verslo praktiką ir verslo strategiją. Jei esama pakankamai įrodymų, kad įmonė keis savo praktiką ar strategiją, būsimo pelno pasidalijimo prielaidos dera su pakeista praktika ar strategija. Gyvybės draudikams, kuriems taikoma Direktyva 2009/138/EB, šios prielaidos atitinka prielaidas dėl būsimų valdymo veiksmų, kuriais remiantis vertinami techniniai atidėjiniai „Mokumas II“ balanse;

d) jeigu veiklos rezultatų sudedamoji dalis yra susijusi su teise gauti dalį pelno, kuris išmokamas savo nuožiūra, ši sudedamoji dalis įtraukiama tik į palankius veiklos rezultatų scenarijus;

e) veiklos rezultatų scenarijai apskaičiuojami remiantis šio priedo 40 punkte nustatytomis investicijų sumomis.









V PRIEDAS

VEIKLOS REZULTATŲ SCENARIJŲ PATEIKIMO METODIKA

1 DALIS

Bendrosios pateikimo specifikacijos

1. Veiklos rezultatų scenarijai pateikiami tiksliai, teisingai, aiškiai ir neklaidinančiai, kad juos galėtų suprasti vidutinis neprofesionalusis investuotojas.

2. Visais atvejais naudojami šie šio priedo 2 dalies aprašomieji paaiškinimai:

a) A elementas;

b) B elementas, kuris turi būti aiškiai matomas virš veiklos rezultatų scenarijų lentelės ar grafiko.

3. Visiems MIPP ir DIP, išskyrus 1 kategorijos MIPP ir DIP, nurodytus IV priedo 30 punkte:

a) šio priedo 2 dalyje numatytas C elementas turi būti aiškiai matomas virš veiklos rezultatų scenarijų lentelės;

b) informacija apie mažiausią investicijų grąžą pateikiama veiklos rezultatų scenarijų lentelėje, prireikus įtraukiamas šio priedo 2 dalyje numatytas G elementas. Jeigu mažiausia grąža garantuojama, mažiausia grąža nurodoma pinigine išraiška per laikymo laikotarpius, kuriems taikoma garantija. Jeigu mažiausia grąža negarantuojama arba garantija taikoma tik tam tikriems, bet ne visiems laikymo laikotarpiams, įtraukiamas aprašomasis paaiškinimas apie atitinkamus laikymo laikotarpius, nurodant, kad neprofesionalieji investuotojai gali prarasti dalį ar visą investuotą sumą, arba, kai taikytina, kad neprofesionalieji investuotojai gali prarasti daugiau nei investavo, kaip nurodyta šio priedo 3 dalyje.

4. Kai rodomas nepalankiausias scenarijus, įtraukiamas šio priedo 2 dalyje numatytas D elementas su aprašomuoju paaiškinimu.

5. 2 kategorijos MIPP ir DIP (išskyrus nurodytus IV priedo 15 punkte) atvejais nepalankių, nuosaikių ir palankių scenarijų paaiškinimai pateikiami naudojant šio priedo 2 dalyje numatytą E elementą.

6. 1 kategorijos MIPP ir DIP (išskyrus nurodytus IV priedo 30 punkte), IV priedo 15 punkte nurodytus 2 kategorijos MIPP ir DIP, 3 kategorijos MIPP ir DIP ir 4 kategorijos MIPP ir DIP atvejais pridedamas ne daugiau kaip 300 ženklų trumpas, paprastas pateiktų scenarijų paaiškinimas.

7. IV priedo 30 punkte nurodytų 1 kategorijos MIPP ir DIP atvejais taip pat įtraukiami šio priedo 2 dalyje numatyti H, I, J ir K elementai.

8. Tarpiniai laikymo laikotarpiai nurodomi pagal IV priedo 32, 33 ir 34 punktus. Tarpiniai laikotarpiai gali skirtis priklausomai nuo rekomenduojamo laikymo laikotarpio trukmės.

9. Prireikus, MIPP ir DIP, kurių veiklos scenarijai tarpiniais laikymo laikotarpiais nerodomi, atvejais įtraukiamas šio priedo 2 dalyje numatytas F elementas.

10. Jeigu nenurodyta kitaip, visais MIPP ir DIP atvejais, išskyrus IV priedo 30 punkte nurodytus 1 kategorijos MIPP ir DIP, MIPP ir DIP teikėjai teikdami veiklos rezultatų scenarijus naudoja šio priedo 3 dalyje nustatytus šablonus, kuriuos pasirenka priklausomai nuo to, ar tai yra viena investicija, MIPP ir DIP įmoka, reguliarus MIPP ir DIP mokėjimas ar įmoka, ar VI priedo 76c punkte nurodyti MIPP ir DIP.

11. Terminas „pasitraukti“ veiklos rezultatų scenarijų lentelėje naudojamas siekiant atspindėti investicijų pabaigą, nebent šis terminas būtų klaidinantis kalbant apie konkrečius MIPP ir DIP. Tokiu atveju gali būti naudojamas kitas terminas, pavyzdžiui, „nutraukti“ arba „perleisti“.

12. II priedo 4 punkto b papunktyje apibrėžtų 1 kategorijos MIPP ir DIP atvejais, naudojama terminologija prireikus pakoreguojama, kad atspindėtų specifines MIPP ir DIP ypatybes, pavyzdžiui, nominaliąją MIPP ir DIP sumą.

13. Draudimo principu pagrįstų investicinių produktų atvejais įtraukiamos papildomos su biometrinės rizikos priedu ir draudimo išmokų scenarijumi susijusios eilutės, kaip parodyta šio priedo 3 dalies A ir B šablonuose. Tokio scenarijaus grąža nurodoma tik pinigine išraiška.

14. Jeigu MIPP ir DIP apima reguliarius mokėjimus ar įmokas, šablonuose taip pat pateikiama informacija apie sukauptą investicijų sumą ir, kai taikoma, sukauptos biometrinės rizikos priedą, kaip parodyta šio priedo 3 dalies B šablone.

15. MIPP ir DIP, kurie įsigyjami visam gyvenimui, atvejais, veiklos rezultatų scenarijuose nurodytas